Syv timer i venteværelset – nu skal der ses på sundheds-væsenet • POV\nSundhed·Danmark | Læsetid 4 min.\nBjarke Larsen\t 03.01.2019\nSUNDHED // KLUMME – Det bliver næppe nogen folkesag for regeringen at reformere sundhedsvæsenet, skriver Bjarke Larsen. Opbakningen fra fagfolk kniber det også med, og oppositionen har meldt helt fra.\nEt nærtstående familiemedlem brugte syv en halv time af 1. januar i et venteværelse hos lægevagten/akutmodtagelsen på et af Storkøbenhavns hospitaler. Sammen med sit syge barn på knap et år, der havde influenza, masser af slim i lungerne, tårnhøj feber og – viste det sig – mellemørebetændelse. Fra hun havde fået en tid midt på eftermiddagen (et par timer efter hun ringede), til hun langt ud på aftenen endelig kunne tage hjem igen.\nSelvfølgelig skal man regne med ventetid, når man via 1813 bliver henvist til akutmodtagelsen, og 1. januar er en usædvanlig og travl dag. Men alligevel: Adskillige timers ventetid er desværre ikke usædvanligt, heller ikke med et ret sygt spædbarn.\nBefolkningen dumper sundhedsvæsenet\nDen udbredte utilfredshed med ventetiderne på akutmodtagelsen er en af grundene til, at danskerne ikke er voldsomt begejstrede for sundhedsvæsenet. Trods store milliardinvesteringer de seneste 10-20 år, trods behandlingsgarantier og ”pakker”, der sikrer et hurtigt behandlingsforløb ved f.eks. kræft, og på trods af, at arbejdsgange og rutiner er blevet effektiviseret i en grad, så der i dag udføres mange flere behandlinger for pengene end tidligere.\nArbejdet med sundhedsreformen vil formodentlig tage det meste af januar og sikkert også en pæn del af februar med. Det peger i retning af et valg, der tidligst kommer i marts måned\nEn stor undersøgelse, Mandag Morgen fik gennemført i 2016, viste således, at 53 pct. af befolkningen er overvejende enig eller helt enig i, at ”man bliver nødt til at insistere, hvis man vil have de rette behandlinger eller undersøgelser”, som et af spørgsmålene lød.\nSamlet set gav danskerne sundhedsvæsenet 6,7 point ud af 10 mulige, når de skulle tage stilling til, om ”vi har et godt og velfungerende sundhedsvæsen i Danmark”. Det kalder ugebrevet for ”alarmerende lavt”.\nDe gamle indlægges igen og igen\nDer er således nok for regeringen at se på, når den om få uger kommer med et udspil til en reform af sundhedsvæsenet.\nHovedlinjerne har længe været kendt på rygteplan og er de seneste dage blevet bekræftet i form af en række læk til de store medier: Kernen bliver 21 ”sundhedsfællesskaber”, der skal bygges op omkring de nuværende akutsygehuse og hver dække 4-5-6 kommuner. De skal dels sikre større nærhed, idet en række af de aktiviteter, der i dag foregår på sygehusene, såsom kontrol og små operationer, dels være et bindeled mellem opholdet på hospitalet og genoptræning mv., der foregår i kommunerne.\nDet er endnu ikke besluttet, hvad der sker med de fem regioner, men de bliver efter alt at dømme nedlagt og erstattet af administrative planlægningsenheder\nSundhedsfællesskaberne skal således være et centralt omdrejningspunkt i at sikre en massiv udbygning af de primære sundhedssektor (kommunerne og de praktiserende læger). Lægerne skal således til at udføre en del af de ting, der i øjeblikket foregå på hospitalerne – blandt andet ved, at der tilføres penge og personale til sundhedsfællesskaberne.\n”Alt for mange svagelige ældre bliver indlagt igen og igen. Og alt for mange bliver udskrevet til ingenting. Fordi den ene hånd ikke altid ved, hvad den anden gør. Og fordi der er for lidt tid til at holde i hånd,” som statsministeren sagde i sin nytårstale.\nDet er endnu ikke besluttet, hvad der sker med de fem regioner, men de bliver efter alt at dømme nedlagt og erstattet af administrative planlægningsenheder, som ifølge Berlingske (artikel ikke på nettet) får en række veldefinerede opgaver med at finde ensartede løsninger inden for f.eks. IT, akutområdet, forskning og indkøb.\nDet vil betyde et farvel til regionsrådene og de regionale politikere. Det ønsker De Konservative, Liberal Alliance, Dansk Folkeparti og nogle i Venstre. Regionerne har – mener mange – aldrig fungeret ordentligt. Dels fordi de ikke kan udskrive skat men kun skal forvalte de penge, de får fra staten, og dels fordi regionalpolitikerne er så dårligt lønnede og sundhedsvæsenet så kompliceret at styre, at det reelt ofte er regionrådsformanden, formanden for sundhedsudvalget og enkelte ledende embedsmænd, der bestemmer det hele.\nVenstre er dog stærkt splittet i sagen, og alene derfor bliver det ikke nemt for Løkke at gøre sundhedsvæsenet til en vindersag. Journalisterne vil svælge i at finde utilfredse Venstremedlemmer og -politikere, der er utilfredse. Flere har allerede været på banen.\nSend hellere flere penge\nOgså de faglige organisationer i form af Dansk Sygeplejeråd og Lægeforeningen vender sig imod reformerne:\n”I stedet for at tegne nye organisationsdiagrammer bør regeringen forholde sig mere konkret til de store påtrængende problemer i sundhedsvæsenet: overbelægning, underfinansiering og en psykiatri, som lider,” som f.eks. Andreas Rudkjøbing, formand for Lægeforeningen, har sagt til Jyllands-Posten.\nDet er også her, oppositionen vil have mulighed for at sætte stød ind, der vil gøre ondt på regeringen: Der er ikke brug for strukturændringer men for flere penge og mere personale.\nS vil ikke være med\nOppositionen har da også meldt helt fra. Så sent som 2. januar indrykkede Socialdemokratiet dobbelt-helsides annoncer i en række af de store medier. Det skete under overskriften ”tid til omsorg”, og partiet slår ikke mindst på, at der skal ansættes 1000 sygeplejersker ekstra, og at man vil have mere nærhed i sundhedssektoren.\nDet er dog et budskab, det bliver svært at score vælgere på, for i sin nytårstale understregede Lars Løkke også, at der skal ansætte flere sygeplejersker, bl.a. ved at øge kapaciteten på sygeplejeskolerne og ved at åbne for at hyre udenlandsk arbejdskraft, hvilket man også tidligere har gjort. Og de fire partier bag den kommende reform vil selvfølgelig slå på, at de 21 sundhedsfællesskaber netop vil sikre større nærhed.\nKan man få De Radikale, der har et pragmatisk forhold til regionerne, med i forliget, vil det være en ekstra fjer i hatten\nNår reformen skal sælges, vil forligspartierne også slå på, at den vil sætte en stopper for den regionale enegang, som f.eks. har udmøntet sig i det skandaleramte Sundhedsplatform, som Region Hovedstaden og Region Sjælland insisterede på at indkøbe i dyre domme i stedet for at tilslutte sig det velfungerende elektroniske patientjournalsystem, man har i Region Midtjylland. Det skete med den socialdemokratiske regionsrådsformand Sophie Hæstorp Andersen som drivkraft.\nValg i det sene forår\nArbejdet med sundhedsreformen vil formodentlig tage det meste af januar og sikkert også en pæn del af februar med. Det peger i retning af et valg, der tidligst kommer i marts måned. Her gælder det imidlertid for Lars Løkke om at styre sig klar af Brexit den 29. marts (som dog muligvis bliver udskudt), og at tage højde for valget til EU-parlamentet den 26. maj.\nSå et valg i første halvdel af marts eller sidste halvdel af april tegner pt til at være det mest sandsynlige. Med oprettelsen af de 21 lokale sundhedsfællesskaber som et tema, der vil markere en kant til rød blok. Og kan man få De Radikale, der har et pragmatisk forhold til regionerne, med i forliget, vil det være en ekstra fjer i hatten.\nAngsten for at min stammen vender tilbage kommer buldrende som en tsunami midt om natten\n19.04.2019 |Liv & Mennesker· Sundhed


Psycho (Uncut) (4K UHD) - Laserdisken.dk - salg af DVD og Blu-ray film.\nPsycho (Uncut) (4K UHD)\nAnthony Perkins spiller den unge mand, Norman Bates, med den usunde moderbinding, de driver Bates Motel, der efter hovedvejen er blevet flytter er kommet til at ligge udenfor alfarvej. Blandt gæsterne er Marion Crane(Janet Leigh), der stikker af fra Phoenix, Arizona efter at have taget af kassen og senere privatdetektiv Arbogast(Martin Balsam), Norman tager sig kærlig af begge to og det viser sig at han har mere end en enkelt skrue løs.\nHitchcocks klassiker er lidt tid om at komme op i omdrejninger. Fremragende sort/hvid fotografering med Hitchcocks flotte mis-en-scène mord,som var ganske grafiske for sin tid og pga. den måde de er fotograferet på, virker mere grafiske end de er. Bernard Herrmann leverer den ligeledes effektive filmmusik. Filmen er efter sigende inspireret af virkelighedens morder, Ed Gein, ligesom The Texas Chainsaw Massacre. Horrorkomdien Motel Hell er også klart inspireret af Psycho. Siden Psycho er Anthony Perkins blevet typecastet som morder med en skrue løs.\nStart en debat om denne udgave af Psycho (Uncut) (4K UHD) - klik her


Lanzarote Villas, huse og lejligheder i Helligdage\nVillas Lanzarote, ferieboliger, hytter og lejligheder\nRejseinformation til din ferie i Lanzarote\nLanzarote er "brand ø" af De Kanariske Øer, øen, hvis landskab er mest påvirket af vulkansk oprindelse. Et højdepunkt af øen er de vulkanske landskaber i naturparken Timanfaya hvor stadig stigende varme dampe fra kraterne. Lanzarote er det perfekte valg, hvis du ønsker at kombinere badeferie med kulturelle erfaringer.\nEn af de mest berømte internationale kunstnere på De Kanariske Øer er César Manrique. Painter, arkitekt, billedhugger og miljøforkæmper - alle forenet den talentfulde spanier, der blev født i Arrecife, Lanzarote hovedstad. Han gjorde et stort navn på den internationale kunstscene og udstillet sin kunst også i New York, hvor han blev inspireret af nye kunstretninger som abstrakt ekspressionisme og popkunst. I samarbejde med regeringen i Lanzarote, udviklede han en samlet arkitektonisk billede for øen: den traditionelle hvide huse med grønne døre. Et koncept, der har hersket indtil nu, og billedet af øen imponeret.\nSeværdigheder i Lanzarote\nDen nordlige del af øen er mere frugtbar og grøn, her, en tur anbefales at til Haría, dalen af tusind palmer. Den smukke palmelund er omgivet af haver og marker. Det er et af de mest frugtbare områder af øen. Her kartofler, bælgfrugter, korn og grøntsager dyrkes. Det mere end 10.000 palmetræer blev talt, mange hører til den endemiske palme Phoenix canariensis, som kun findes på De Kanariske Øer. En tur til Haría kan kombineres med et besøg i den berømte Cueva de los Verdes (en lava rør, hvor indbyggerne på øen var engang skjult pirater) og Jameos del Agua, et arkitektonisk mesterværk, som stammer fra César Manrique. Længere mod nord kommer man til Mirador del Río beundrer, har den måde også designet Manrique, og kan den spektakulære udsigt over Fuerteventura nyde.\nI midten af øen bør den smukke og fredelige by Yaiza besøger med sin kirke fra det 17. århundrede og vindyrkningsområdet La Geria, med sin unikke landskab og de berømte vinmarker.\nDen sydlige del af Lanzarote\nPlaya Blanca i det sydlige Lanzarote, var engang en lille fiskerby, nu er det en af de mest populære destinationer i Lanzarote. Stedet er ideelt placeret på den sydlige spids af øen, nær den smukke Papagayo Strand. Den lange strandpromenade i landsbyen kombinerer webstedets strande Playa Blanca, Playa Flamingo og Playa Dorada. På den sydvestlige kyst i El Golfo får du en idé om, hvordan det kunne have set ud i Playa Blanca, et unikt sted ved havet med den grønne lagune Charco Verde.\nDen smukke Castillo de San José i Lanzarote\nModerne villa med pool i Lanzarote\nLanzarote byder sorte og gyldne sandstrande\nSmukke vulkanske landskab på øen med udsigt over havet


Kaffetur til strandenge ved Kattegat - Halsnæs Kommune\nMånedens aftentur med kaffe og udsigt går til de ferske strandenge ved Gråstenvej på Nordkysten på torsdag den 26. juli.\nPå sommerens tredje Kaffe med Udsigt-vandretur vil naturmedarbejdere fra Halsnæs Kommune fortælle om arbejdet i området, hvor kommunen de seneste tre år har foretaget indhegning og skånsom afgræsning af de fem-seks hektar store arealer.\nHvad er landskabshistorien og dyrkningshistorien her? Hvordan forudser kommunen, at området udvikler sig? Det vil naturfolkene blandt andet komme ind på.\nHør desuden lidt om Blå Flag, Kattegats kyst-erosion og ikke mindst om tudsen, der ligner en camouflagefarvet kampvogn, men som - til trods for det drabelige udseende - i dag er meget sjælden over hele Europa.\nMødested: P-pladsen ved Gråstenvej – nordøst for Kikhavn.\nTuren foregår i mere eller mindre kuperet terræn, så fornuftigt fodtøj er en rigtig god idé.\nSidste Kaffe med Udsigt i august\nSæsonen byder på en gang Kaffe med Udsigt mere, inden sommeren er ovre. Det bliver den 30. august, hvor turen går til Høje Lindebjerg.\nHer er der fokus på kampen mod rosen fra Vietnam og gyldenrisen fra Canada - samt plejen af de danske kobjælder, hedelyng og mjødurter i det lille, men højtbeliggende naturområde Høje Lindebjerg, der blev fredet tilbage i 1940’erne. Hør mere om fredningen, og hvad er siden sket.\nSe også den mere artige flora i området, og hør mere om den kommunale naturpleje, der de seneste tre år er intensiveret ved hjælp af særlige fåreracers hjælp. Måske er der også udsigt til Hesselø og Kattegat.\nMødested: Bjergstien, 3370 Melby.


Køb stor knage med hanemotiv og 4 kroge - knage til væg med haner på\nHanemotiv og 4 kroge\nKnage med 4 kroge og en hane på toppen\nfremstillet i støbt jern og med fin patina\nLæs mere om Hanemotiv og 4 kroge.\nFlot stor knage med hanemotiv og 4 kroge og haner til pynt på toppen. Knage til din frakke med hanemotiv eller har du brug for at hænge noget op i hønsehuset? Den kan ogsågodt bruges til at hænge en skovl eller andre remedier i hønsegården op på\nFå orden på overtøjet\nDet er en rar ting at kunne hænge overtøjet op, så det ikke ligger og roder på stole eller gulvet\nSæt knagen mod væggen og afmærk de forborede huller med en blyant. Bor for og sæt knagen op med skruer. Messingskruer giver et flot rustikt udseende


Deducta Search | Amino Bizz\nKontakt information for Deducta Search\nFirmaprofil Sidst opdateret 31/03-14\nDeducta Search er et førende online marketing bureau med mere end ti års erfaring. Vi her ved Deducta Search kan hjælpe dig og din virksomhed med at udnytte din virksomheds fulde potentiale online. Vi har en række specialister siddende klar ved Deducta Search, som kan hjælpe med alt fra optimering, til det kreative til de mere tekniske områder.\nKontakt os nu og hør hvordan vi kan hjælpe dig og din virksomhed.\nCVR-nummer:33779879Virksomhed startet:mar 28, 2001 Antal ansatte:11 - 20\nEjer: Nikolaj Mogensen\nMedarbejder: Nikolaj Mogensen\nDeducta Pages har stor erfaring med udvikling af websites og vi kender til hele processen fra idé, design, interation, uvikling og implementering. Med den erfaring vi sidder med, ved vi også hvor fald...\nSEO eller søgemaskineoptimering som det også kaldes i daglig tale. SEO dækker 3 tekniske arbejdsområder som indebærer optimerede tekster, optimering af scripts og linkbuilding – alt sammen vejen til f...\nPPC eller ’Pay Per Click’ er de links du kan se øverst til højre når du har foretaget en Google søgning. Med Google AdWords kan du få målrettet PPC trafik med Google AdWords. Google Adwords er Googles...\nIndhold er det materiale din virksomhed udgiver online. Indhold kan være mange ting – det kan være alt fra produkttekst, de sociale medier, blogindlæg til PR. Indhold er en vigtig del for din markedsf...\nHvis du vil opnå den helt rigtige søgemaskineoptimering er du som virksomhed nødt til at vide hvad du skal gøre. Med analyser fra Deducta Search får du et helheds overblik over hvilke muligheder du h...


Gode tilbud Heide Park | Hotel & Entré | Ekstra Bladet Rejser\nTilbud til Heide Park\nGode forslag og tilbud til den tyske forlystelsespark\nOvervejer du at tage til Nordtyskland for at opleve forlystelsesparken, Heide Park? Vi hos Ekstra Bladet Rejser hjælper dig med at finde gode tilbud på dine billetter til denne berømte feriepark.\nForlystelser Sparetips Overnatning Begivenheder\nGodt 60 km syd for den tyske by, Hamborg, ligger Heide Park. Det er den største forlystelsespark i Nordtyskland med et imponerende areal på 850.000 kvadratmeter! Heide Park er tæt på motorvejen A7, og ligger tæt ved den tyske by, Soltau. Heide Park er utrolig populær blandt det tyske folk, men også dets nabolande, heriblandt Danmark. Køreturen fra den dansk-tyske grænse varer cirka 2,5 time, og der er motorvej det meste af turen. Du finder mere end 50 forlystelser i parken, og heriblandt de mest utrolige rutsjebaner. Det kan måske lyde som en dyr fornøjelse, men der er mange gode tilbud til Heide Park, når du vil have familien med på tur.\nHvilke forlystelser er der i Heide Park?\nDer er mange forlystelser og noget for enhver smag. Både store og små kan få glæde af at besøge Heide Park i Tyskland. Vi fortæller dig her kort om nogle af de forlystelser, som du kan opleve i Heide Park.\nFlug der Dämonen: Navnet siger en del om forlystelsen, da det omhandler dæmoner. Med en fart på 100 km/t kommer du rundt i både loops og højder. Benene svæver frit, så du får virkelig følelsen af, at du flyver rundt i luften. For at prøve denne forlystelse skal du være fyldt 10 år.\nWolkenspringer: Søger du noget for de små? Der er Wolkenspringer den perfekte forlystelse. Her flyver du rundt i drager, der minder om den fra filmen "Sådan træner du din drage".\nBig Loop: I denne forlystelse bliver du kørt op i 30 meters højde. Herefter bliver du med 70 km/t kørt rundt i intet mindre end 4 loops! Her kan det være svært at følge med i, hvornår du vender på hovedet eller ej.\nScream: Kender du Det Gyldne Tårn i Tivoli i København? Heide Park er med på denne dille, hvor de har tårnet kaldet "Scream". Her kan du få sommerfugle i maven, mens du bare venter på øjeblikket, hvor tårnet slipper. Tårnet giver dig 71 meter frit fald, og farten når næsten de 100 km/t! Her advarer parken om, at forlystelsen kan være vanedannende, på grund af det vilde sus.\nWildwasserbahn: Når det kommer til vand og sjov, så har Heide Park helt sikkert også noget at tilbyde. Her kan du blandt andet prøve vandrutsjebanen, hvor du sidder i en træstamme. Lad dig føre rundt med strømmen, og sus ned af bakker med fuldt fart, så vandet flyver omkring ørene på dig! Denne forlystelse er et hit blandt hele familiens medlemmer.\nPeppa Pig Land: Som noget helt nyt i 2018, har Heide Park åbnet for en Gurli Gris' verden. Her kan du komme på dinosaur-eventyr og sejle i skibe med Gurli Gris. Du kan også hoppe ombord på Bedstefar Gris' tog eller besøge Gurli Gris' hus.\nHvordan kan jeg komme billigt til Heide Park?\nRabatter: Du kan godt finde gode rabatter på billetter til Heide Park. Ofte er der belønninger ved at booke mere, så jo flere dage du vælger at blive i Heide Park, jo mere rabat kan du optjene på prisen. Der er også ofte mængderabat på din billet til Heide Park, så jo flere, jo billigere.\nSæson: Når du gerne vil finde din billet til en god pris, så kan du søge udenfor højsæsoner. Undgå derfor gerne at booke din billet i de uger og weekender, hvor tyskerne har deres fridage. På den måde sparer du højst sandsynligt penge, og du undgår, at der er lange køer inde i selve forlystelsesparken.\nKør selv: Har du bil, så kan det klart anbefales, at køre turen selv. Køreturen er ikke lang fra den danske grænse, og det meste af turen kører du på motorvej. Der er god skiltning fra motorvejen, som viser, når du skal dreje af til Heide Park. Har du ikke mulighed for at køre selv, så er det muligt at tage bus eller tog til Hamborg og derfra en shuttle bus til Heide Park. Du kan ofte bestille billige billetter med FlixBus, der blandt andet kører fra København og Århus.\nAll inclusive: Vælger du at logere dig hos en af parkens boliger, da kan du tilkøbe dig en all inclusive pakke. Med en all inclusive til Heide Park får du forplejning på dit hotel, og inde i selve Heide Park, får du en masse rabatter. Du kan eksempelvis få en voucher på en billig frokost, som du kan nyde i parken. Når du køber all inclusive, så er der fri entre til Heide Park, og du har fri parkering af bilen.\nLast minute: Du kan til tider på Heide Parks egen hjemmeside finde nogle gode last minute tilbud til Heide Park. Du kan spare en del penge ved, at bestille i kort tid før afrejse, hvis du har mod på at vente.\nHvor kan jeg bo, hvis jeg vil til Heide Park?\nAbenteuer Hotel: Dette hotel er helt utroligt, hvis du er afsted med børnene. Her har du nemlig muligheden for at overnatte i et univers, hvor blandt andet Gurli Gris, Pirater eller det vilde vesten er som tema. Tilhørende hotellet er der et badeland for børnene og en sauna for de voksne. Så er der både lidt afstresning for både store som små, efter en lang dag i Heide Park. Udover hyggelige værelser og et badeland, så er der også lasergame, skattejagt og legerum.\nHoliday Camp: Heide Park tilbyder også, at du kan logere dig på Holiday Camp. Her kommer du til at bo en en farverig hytte eller i en minivan. Du kan både leje en hytte med bad eller en uden. De små 2-personers minivans er sat i et område, hvor du får fornemmelsen af at være i strand- og surferlivet. Hvis du logerer dig i Holiday Camp, så kan du tilkøbe all inclusive. Med all inclusive får du blandt andet måltider, snacks, drikkelse og fri entré til Heide Park.\nCamping plads: Har du campingvogn, så kan det være en oplagt mulighed at kombinere camping med en tur til forlystelsesparken. Du kan ofte leve billigere ved at på bo campingplads, og selv sørge for dine måltider. Tæt på selve forlystelsesparken ligger campingpladsen "Auf dem Simpel", der blot ligger 1,2 km væk fra Heide Park. Du kan derfor let gå til forlystelsesparken.\nBook Hotel: Hvis du ikke ønsker at booke overnatning i Heide Park, da kan du med fordel kigge efter hoteller i de nærliggende byer. Der er en del hoteller i byen Soltau, som blotter ligger 6 km væk fra forlystelsesparken. Du kan også kigge på de mindre byer i nærheden, såsom Friedrichseck. Det er en god idé at være åben for alle muligheder, da det kan være afgørende for at anskaffe et godt tilbud til Heide Park med hele familien.\nEr der nogle specielle events i Heide Park?\nHvert år holder Heide Park flere events. Det kan skifte fra år til år, hvad der afholdes, men en af klassikerne som går igen, er den kendte Halloween event. Her er den tyske forlystelsespark smukt dekoreret, og der er lidt ekstra gys at opleve. Du kan gå på Heide Parks hjemmeside, og læse dig til, hvilke events de har i sæsonen, samt hvilke datoer der er for deres events.\nDe 5 hurtige…\nHvor ligger Heide Park? Adresse: Heide Park 1, 29614 Soltau, Tyskland.\nDu kan komme direkte til Heide Park med bil, tog og bus.\nHvornår er Heide Park åben? Sæsonen 2019 er fra den 6. april til den 3. november.\nHvilke parkeringsmuligheder er der? Ved Heide Park Resort er der 2 store parkeringspladser.\nParkeringsgebyret er på 6 € pr. dag. Hvis du overnatter\nhos parkens hoteller er parkering gratis.\nHvor køber jeg billetter til Heide Park? Du kan bl.a. købe billetter på parkens hjemmeside\neller ved rejseselskaber som pakkerejser.\nHvem kan besøge Heide Park? Parken har noget for alle aldre, når det kommer til\nforlystelser og seværdigheder.\nFlybilletter til Berlin Hoteller Hamborg Rejser til Frankrig Rejser til Tyskland Hoteller i London\nAfbudsrejser All inclusive rejser Busrejser Feriecentre Forlystelsesparker Romantisk weekend Tilbud til LEGOLAND Weekendophold Black Friday 2018


God praksis | rflam\nRådet for Psykisk Sårbare på Arbejdsmarkedet gennemførte i 2011-12 en undersøgelse af 40 offentlige og private virksomheders erfaringer med at fastholde psykisk sårbare medarbejdere. Undersøgelsen viste blandt andet, at det er værdifuldt for alle parter at fastholde en medarbejder, der får psykiske problemer.\nUndersøgelsens resultater og vejledningen blev præsenteret ved en konference den 20. september 2012.\nVirksomhedernes erfaringer blev sammenfattet i en vejledning, som ledelsen i en virksomhed med fordel kan hente inspiration fra, hvis en medarbejder får psykiske problemer. Læs vejledningen "God praksis" HER.\nUndersøgelsen og konferencen er gennemført med støtte fra Satspuljen og Jascha Fonden. Satspuljen og Helsefonden har efterfølgende ydet økonomisk støtte til en landsdækkende formidling af resultaterne.


Premier Inn Wirral - Greasby i Greasby til Bedste Pris-garanti | Agoda.com\nGreasby Road, Greasby, Greasby, Greasby, Storbritannien - Se på kort\nMere om Premier Inn Wirral - Greasby\nPremier Inn Wirral - Greasby er indrettet til både ferie- og forretningsrejsende og ligger idéelt i Wirral; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPremier Inn Wirral - Greasby tilbyder også mange faciliteter der vil berige dit ophold i Wirral. Hotellet tilbyder reception åben hele døgnet, handicapfaciliteter, familieværelse, restaurant, bar for at sikre, at gæsterne nyder deres komfortable ophold så meget som muligt.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Nyd uforlignelig service og en i sandhed prestigefyldt placering på Premier Inn Wirral - Greasby.\nAlle slags rejsende (147) Par (72) Rejsende alene (23) Familie med små børn (19) Familie med store børn (13) Gruppe (17)


Den skudsikre guide: Sådan kommer du ind på Journalisthøjskolen | journalisthøjskolen | Hvid Kaffe februar 2018 – Hvid Kaffe\nDen skudsikre guide: Sådan kommer du ind på Journalisthøjskolen\nnår du smiler frækt til Kristian Jensen\nDet er egentlig lidt pudsigt, at stort set alle, uanset hvor lidt journalistik-interesserede de måtte være, ved, at adgangsbilletten til Journalisthøjskolen er en optagelsesprøve, og “Den er virkelig svær, er den ikke?”\nHvorvidt den er nemmere eller sværere end så meget andet, vil jeg helst ikke kloge mig på, men jeg vil sige, at den er frustrerende, fordi den lidt svarer til en af de skriftlige eksamener, man bare ikke kan læse tilfredsstillende op til. Min personlige erfaring fortæller mig, at man heldigvis ikke behøver at læse op for at komme ind, så overvej nøje, hvor meget forberedende krudt du vil bruge på den.\nHvis jeg imidlertid skal give 5 gode råd, lyder de som følger:\n1. Lær, at sætte korrekt komma (hvis du bliver lidt sur af at læse forrige sætning, er du godt kørende).\nHvis proceduren stadig er som dengang, jeg søgte ind, bliver Komma/sprogtesten og Videnstesten rettet før de to andre opgaver. Hvis Komma- og Vidensdelen ikke er bestået, bliver resten ikke rettet, og du er ikke kommet ind. Derfor vil jeg mene, at dansk grammatik er det eneste sted, du for alvor kan læse op. Det er ligemeget, om du glemmer det hele bagefter, du skal nok lære det igen på 1. semester (for at glemme det på ny. Ligesom mig. Jeg kan ikke sætte komma).\n2. Lyt til P1 – fra nu af og til du dør. Du vil ikke bare blive rustet til optagelsesprøven, det er også et must, hvis du vil bestå Samfundsfag på 2. semester.\n3. Læs en masse bøger. Ikke om journalistik, bare bøger. Læg mærke til, hvornår sprog fungerer, og hvornår det ikke gør (det er primært ved brug af tunge klicheer. Hold dig fra dem.) Der er ikke patent på sprog og fortællestil, så stjæl, hvor du kan.\n4. Læs artikler og holdningsstof. Både på grund af Punkt 3, men også fordi holdningsstof er en god måde at få aktuelle samfundstematikker ind i systemet på. Det kan også være fremragende inspiration til, hvordan du argumenterer sagligt, men på en IKKE-kedelig og tør akademisk måde (og det er nærmest altid en del af optagelsesprøven!) Hvilket leder mig videre til sidste punkt…\n5. Giv færre fucks. Er du det, man normalt kalder en pligtopfyldende 12-talspige, så forsøg at lægge det lidt fra dig. Hold fokus på noget lækkert og kreativt sprog, og prøv for alt i verden at lade være med at lyde som en fysikrapport fyldt med formalia. Din prøve bliver IKKE vurderet på, om du ved, hvordan man opbygger en nyhedsartikel, eller om du kan skrive efter Wall Street-modellen – det er sådan noget, du lærer, når du er kommet ind. Du bliver vurderet på (din grammatik), din evne til at tænke logisk, komme på ideer, at skrive kreativt og at formidle komplekst materiale – IKKE på om du har læst Den Journalistiske Encyklopædi, før du tropper op.\nFør du søger ind, synes jeg, du skal vide, at…\n… Journalisthøjskolen ikke er røv-svær, den er bare røv-fucking-tidskrævende, og det kan være en udfordring at have et super velfungerende og overskudsagtigt fritidsliv ved siden af.\n… det føles som at gå på gymnasiet. Der er mødepligt hver dag fra 9-15, du har en “klasselærer” på hvert semester, og du skal gennem 1., 2. og 3.g, før du kan smutte i praktik.\n…der findes noget, vi kalder Panikdag og praktiksøgning – og det er noget af det hårdeste, du nogensinde kommer til at udsætte dig selv for.\n… man laver alting i grupper eller makkerpar, så hvis du trives bedst med at arbejde alene, bliver det en stor udfordring.\n… Journalistuddannelsen er grænseoverskridende. Interviews og kildekontakt begynder nærmest fra dag 1, og som udgangspunkt er intet af dit arbejde privat.\n… der er fokus på det praktiske – frem for det teoretiske. Lav en masse fejl og lær først bagefter, hvad du skulle have gjort anderledes.\n… skolen forventer, at uddannelsen er dit liv. Hvis din historie ligger i København, tager du til København – også selv om du har underskud på SU-kontoen, og du egentlig skulle til din mors 50-års fødselsdag.\n… der er en del idioter. Men på den måde afspejler skolen resten af samfundet, så betragt det som en øvelse i voksenlivet.\nDu ved, du går på Journalisthøjskolen, når… // Du ved, du går på Journalisthøjskolen, når… #2 // Bunkerlivet: Fyrene på Journalisthøjskolen // Bunkerlivet: Tøserne på Journalisthøjskolen\n… bare en masse bavl.\n… nå, men hvis I endnu ikke har set noget frygteligt i dag, så skal I se Fergies optræden her. Jeg tror måske, at hun er i risiko for at blive assasineret af en gal republikaner (iklædt en bluse med Stars and Stripes) efter det her. Jeg er stadig tilbøjelig til at tro, at det er fake – men den er vist god nok.\n… på Molslinien mod Odden så jeg en ung, flot fyr stå og ryste en flaske med modermælkserstatning (troede jeg. Der lå en baby ved siden af ham.) jeg blev helt glad og varm, for det var dejligt at se, at faderen sådan kunne tage ansvar for sit barns fødeindtag. Mit verdensbillede blev imidlertid rystet tilbage til status ‘alt er, som det plejer’ kun 15 sekunder efter, da jeg så, at sutteflasken var en drikkedunk, og mælken var en proteinshake.\n… sidste uge så jeg en træningstype skrive på Instagram, at hun endelig havde lært at lytte til sin krop. På grund af udmattelse havde hun droppet løbeturen og i stedet svømmet 3,3 kilometer. Hvis du også føler dig lidt fysisk kvæstet og mest har brug for at skåne dit legeme, er tippet hermed givet videre.\n… i morges lavede jeg øllebrød – måske for første gang siden.. nogensinde, og det smagte seriøst fantastisk. Smuldr en pakke pumpernikkelbrød, overhæld det med vand i en gryde og lad det trække natten over. Kog med lidt salt og vanillesukker, og spis med græsk yoghurt. Umse gumse.\n… til jer, der godt kan lide podcasts: Lyt til ‘24 Mord’. Hvert afsnit omhandler en retsmedicinsk sag, som bliver velfortalt af forfatteren Kristian Ditlev Jensen og den megaseje retsmediciner Jørgen Lange Thomsen. Det er både fængende, informativt og ret klamt.\n… jeg føler slet ikke, at vi har brugt nok tid på at være sure og tvære over, hvordan det lader til, at Nemlig-bilerne har givet sig selv et Wildcard til at parkere på cykelstierne i myldretiden.\n… og apropos københavnerproblemer så har min gamle Baresso gal pal modtaget nedenstående mail. Hun bor på Nørrebro, og det er ikke en joke.\nI aftes cyklede jeg endnu engang over Langebro mod Amager efter at have været på vinterferie i Aarhus. Skæbnen ville desværre, at jeg har været syg alle dagene, men på positivsiden har Kanal4 vist en række af de gamle De Unge Mødre-afsnit, så jeg har egentlig været fint underholdt. Aarhus byder på mange ting; bakker, vand og fløjlsbukser, og så også en stor – og ganske yndig – gruppe, jeg i mange år har valgt at kalde Vero Moda-Pigen.\nDa jeg var teenager, gik hun primært på Marselisborg eller Statsgymnasiet. Hun havde den der Dekadent-lædertaske, som alle skulle have. I dag læser hun nok et eller andet med psykologi eller kommunikation (eller en spidsfindig kombi af de to.) Vero Moda-Pigen går til Step og Stram Op i Fitnessworld, og hun kommer der kun med sine veninder. Hun ser altid nydelig ud; sorte jeans, sorte støvler, en pæn trenchcoat (fra COS, Moss, Envii… eller Vero Moda) og hendes hår sidder i en pæn hestehale, hvor babyhåret ikke stikker ud. For det meste er håret lyst, men på en naturlig, ikke-afbleget måde. Hun har en kæreste, og hvis du gerne vil se dem sammen, skal du bare sørge for at være i Netto lørdag eftermiddag, for der trækker de rundt på indkøbskurven (eller: Han gør. Hun har indkøbssedlen.) og handler til en bulgursalat med feta og avocado, som de skal spise til aften. Når de rammer køen til betaling, kigger Vero Moda-Pigen op på sin fyr og spørger, om de ikke skal have noget hygge til i aften, og så siger han jo og går på jagt efter den plade Marabou, hun bedst kan lide.\nJeg beundrer hemmeligt Vero Moda-Pigen, for hun kan alt muligt, som jeg ikke kan (og nok heller aldrig lærer.) Min lørdagssport er at grine af, hvor dårlig service jeg får i Matas, fordi jeg ligner en socialt udsat type med udgroninger, dårlig hud og joggingbukser. Samme lørdagssport er knapt så sjov, når jeg står bag Vero Moda-Pigen og hendes kæreste i Netto-køen, og hun er så avocadoglad og velplejet, og jeg er der – helt alene med en pose gulerødder og en halv liter Harboe Light.\nMåske er jeg helt ved siden af, men jeg bilder mig ind, at jeg aldrig har været som hende (Bevis 1, Bevis 2) – og jeg bliver det nok aldrig, selv om jeg sommetider gerne vil være det. Det er i de perioder, hvor jeg begynder at shoppe efter sorte jeans på Zalando, og jeg overvejer, om jeg skal investere i en Nunoo-taske. Om jeg skal droppe mine sorte øjenbryn og mit hvid/grå-hår, jeg så godt kan lide. For en time siden gned jeg en toningsfarve med navnet ‘CARAMEL’ i håret, og jeg overvejer lidt, om jeg skal droppe mine kondisko i dag. Så kan det være, at det snart er mig, der står og koger fuldkornskerner i køkkenet.\nNå.. men jeg tror egentlig, at det, jeg faktisk gerne ville ud med, var, om jeg skal prøve at få mit hår hen i en mere “naturlig” leverpostejsretning. Jeg er træt af at farve udgroninger, og så ved jeg ikke helt, om jeg er vokset fra det affarvede look.\nHvis I tænker noget, hvad tænker I så? (Frisøranbefalinger modtages også gerne.) Hav en dejlig søndag. Møs møs.\nMareridt og lange kønslæber\nDansktop Banko i Allerhuset\nDet er ikke til at se det, hvis man ikke lige ved det, men jeg går altså stadig og hjernetumler med ting, som nok er i den lettere afdeling. Her et lille udpluk.\n#1: Forleden vågnede jeg seriøst midt i et mareridt, hvor følgende skete: Nogle inde fra Bloggers Delight havde ændret i min ‘Om mig’-tekst, fordi den ikke var blogger-agtig nok. Pludselig stod der, and I quote: “I am a twenty-something girl with passion for words, journalism and freshly ground coffee“. Bvaaadr….\n#2: Jeg gad godt at vide, om man kan finde nogle nogenlunde anstændige fiskefrikadeller i supermarkedernes kølediske (jeg er all in på convenience pt.) for jeg er virkelig ved at være træt af at bruge 20 kroner på 2 forvoksede melboller.\n#3: Der findes ingen flertals-form for ordet frygt. Det er ret nederen. Og begrænsende. “Hvad er dine største frygter?”\n#4: Har I bemærket Wishs’ tagline? ‘Wish – Shopping gjort sjovt‘ – og er jeg den eneste, som tænker, at deres målgruppe nok er dem, der i forvejen synes, at shopping er lidt for sjovt?\n#5: Lidt i samme afdeling, så poppede der en konkurrence op på min Facebook. VERO MODA udlodder ET ÅRS FORBRUG AF JEANS til en heldig vinder. Et års forbrug af jeans? Altså… ét par, eller hvad?\n#6: “Det, vi taler om er underholdning uden at være dumt”, skriver jeg i min Podcastservice, og jeg ved ikke, om jeg måske bliver nødt til at trække i land. Radioprogrammet er utvivlsomt et format, som skiller vandene, og jeg har primært været på thumbs up-siden, lige indtil jeg i går – for første gang nogensinde – blev nødt til at slukke radioen i lutter vrede. Mary Consolata Namagambe, som er debatskribent ved Politiken, skrev i sidste uge klummen ‘Hvorfor skal man skamme sig over at have lange kønslæber?, hvilket jo er et uhyre relevant og vigtigt spørgsmål, som Det, vi taler om (eller primært Anna Thygesen, som må være født med kønslæber størrelse x-small) beslutter sig for at nævne ved fredagens program. Klummen beskriver blandt andet, hvordan unge piger i Uganda hiver i deres kønslæber for at få dem længere, fordi det giver bedre orgasmer; Marys pointe er ikke, at vi skal gøre det samme, men at danske piger og kvinder måske kunne ‘lære lidt af de afrikanske kvinders vaginale selvtillid og afslappede forhold til deres køn.’ Det synes jeg ikke er verdens dummeste pointe – tværtimod. Nå, men lad os vende tilbage til Det, vi taler om og deres ulidelige kønslæbestrøm ført an af Anna Thygesen og nogle mænd (som formentlig ikke har skamlæber og nok heller aldrig har haft det) som bruger 10 minutter på at latterliggøre klummen ud fra deres præmis om, at ‘OMG, der er sgu da ingen, der skammer sig over deres skamlæber‘ (implicit “og hvis man gør, så skal man eddermaeme finde noget andet at gå op i.”) Jeg vil gerne bede panelet om at gennemgå gældende tal for kønslæbeplastik, læse lidt op på emnet, lave en lille rundspørge blandt deres kvindelige bekendte, og så skal de vende tilbage med et Undskyld, fordi vi virkede som nogle ignorante og arrogante røvhuller, før de vender emnet igen med nogle kvalificerede indspark. Det synes jeg faktisk, at de skylder.\n#7: Her er, hvor lidt der skal til, før jeg synes, at mænd er ret nuttede:\n“Hvornår har du tænkt dig at skrive noget nyt?” blev jeg spurgt for nogle dage siden, og jeg ved ærligt talt ikke, hvad jeg skal svare til den slags spørgsmål.\nNår jeg har tid.\nNår jeg har en god punchline.\nNår jeg har noget vigtigt at sige.\nOg helst det hele på én gang, ellers dur det ikke rigtigt for mig. Mit største problem, hvis man altså kan kalde det for det, er primært, at jeg sjældent har lyst, når jeg har tid (og jeg lover jer, at mange gyldne oplevelser har misset sine 15 minutters berømmelse på den konto… for eksempel da jeg før jul blev slynget ud på vejen af en inkompetent cyklist, så jeg var tæt på at blive påkørt af en varevogn) Ligeledes har jeg stadig ikke fået skrevet: Hvor Fucking Mange Nedture Blogging Rummer, Xx Produkter I Never EVER Må Bruge Penge På og Hey, Fik Du Nogensinde Broderet Den Der Makeupclutch færdig?\nStore sager. Store mangler, som I nok kan se, og dermed kan jeg passende begynde at kradse lidt i lakken på noget af det, der unægteligt er ret hårdt, men på samme tid også er blevet til lidt af en kliché.\nDet er nemlig sådan, at INTET kan give mig mindreværd og ondt i maven, som min blog kan. Følelserne kommer ikke af, at jeg skriver om lortefamilier, lortehår eller lort, men af konstant at sætte barren der, hvor hvert indlæg skal have samme substans og spidsfindighed som forordene til Enten – Eller, og det er selvsagt lidt svært at ramme Kierkegaardsk niveau hver eneste gang.\nEndnu værre er det, når jeg har været “væk” i lang tid. Jeg mener, at det var Linda, der beskrev følelsen på et tidspunkt: Når man gør sit tilbagetog, så skal det også være fænomenalt, det man kommer med. Så kan man ikke bare nøjes med nogle løst formulerede betragtninger om, hvad man har fået sin dag til at gå med.\nDet der blog-halløj, det er på mange måder det bedste OG de værste, jeg nogensinde har gjort for mig selv. Det er godt, fordi den åbenhed, jeg gerne vil have her, også er fulgt med ude i den virkelige verden. Jeg snakker med mine nærmeste om ALT, og bloggen er typisk en god og oplagt icebreaker til rent faktisk at få det gjort. Og det er fantastisk – i hvert fald for mig. Når det også er det værste, skyldes det, og jeg slet ikke er cool nok til at betragte min kaffeblog som noget, der ikke er en 1:1-skalering af mig.\nJeg tager ALTING uforholdsmæssigt personligt, hvorfor jeg holder mig helt og aldeles væk fra at tjekke tallene for læsere og følgere (faktisk er jeg så bange for tal, at jeg holder hånden op foran min computerskærm, når jeg logger ind på mit domæne. Lidt samme taktik som med min netbank.) Det tjener selvfølgelig det ædle formål, at ingen nogensinde kan anklage mig for kun at skrive for at skabe kliks, men først og fremmest handler det om, at jeg ikke kan tåle afvisningen.\nDengang jeg ikke undgik min Bloglovin’, skete der sommetider det, at folk ligesom faldt fra. Og når det skete, kunne jeg godt gå resten af dagen og være ked af det, for det følte vitterligt, som om en håndfuld mennesker sagde til mig: Du er et kedeligt menneske, Karoline, og vi gider ikke spilde vores tid på dig. Den efterfølgende tid går jeg og tænker, hvad jeg mon har gjort forkert, og om det er bedre at lukke og slukke, mens legen stadig er god.\nJeg ved udmærket godt, hvornår jeg ikke gør det her godt nok. Det er, når jeg ikke formår at være ærlig eller konkret nok, for eksempel her, hvor ingen – udover måske undertegnede – ved, hvor jeg egentlig vil hen. Jeg skulle bare have skrevet noget om, hvor fuldstændig sindssygt det er, at jeg i dag rent faktisk har et liv, hvor jeg kan passe et fuldtidsarbejde, tage på presseture og have venner og fritid ved siden af, som jeg ikke forsømmer. Og om hvor hårdt jeg har det før en rejsedag, og at jeg flere uger op til undertrykker latente angstanfald ved tanken om, at jeg skal sidde 10 timer i fly og tog uden mulighed for at dyrke mine gåture. Men jeg klarede den, og det var slet ikke slemt, og efter den tur til Schweiz følte jeg vitterligt, at jeg havde taget mit liv tilbage – eller i hvert fald var på vej til det.\nDet var nok det, jeg skulle have sagt, for det havde været meget bedre end sådan noget metagtigt noget, som ingen alligevel gider at tolke på (altså… det gider jeg sgu heller ikke selv.) Jeg ville ønske, at jeg hundrede procent vidste, at det kun er den slags, der skal fungere som mit pejlemærke; om jeg er ærlig og konkret nok. Når jeg først fatter det, bliver jeg nok også ligeglad med, om tallet siger -42 eller +7.\nPS. I går hørte jeg en mand sige TEKSTikel. Det var lidt underligt, synes jeg.


Training | Lloyd's Register Denmark\nSkræddersy vurderingen af overensstemmelse med løbetid på dit system.\nLloyd´s Register / What we do / Training\nKurser relaterade til ledningssystem\nVi leverer Praktiske klient kurser over hele verden på forskellige sprog, ledet af uddannede og kvalificerede undervisere. Mange af vores kurser er godkendt af relevante faglige organisationer og baseret på vores erfaring med at vurdere ledelsessystemer..\nVi tilbyder både åbne samt In-House efteruddannelse hos virksomheden, herunder blandt andet tilpassede uddannelses løsninger. Vi har indført tværfaglig uddannelse, som kan vise sig ideelt til virksomheder, hvor man fusionerer de forskellige systemer for at opnå en større effekt. Uanset om du er ansvarlig auditerings ansvarlig for kvalitet, miljø, sundheden eller sikkerhedsledelsessystemet, så har vi de kurser, som vil gøre dig bedre i stand til at integrere dine systemer.\nVi har en række kurser åbne for delegerede fra en række organisationer. Dette kan være en særdeles omkostningseffektiv måde at målrette uddannelsen for en håndfuld personer, der har brug for at udvikle specifikke områder af ekspertise. Derudover kan vi tilbyde fjernundervisning og initiativer på områderne kvalitet og kvalitetssikring.\nLloyd's Register kan tilbyde virksomheden nogen uddannelses læsninger, som giver din organisation skræddersyede kurser, således at du kan løse jeres specifikke behov og udfordringer. Vores instruktører engagerer deltagerne og er fokuseret på uddannelsens målsætning. Som auditor, har de et indgående kendskab til den type problemstillinger og spørgsmål, du måtte stå overfor i hverdagen. De bruger den nyeste viden, reelle erfaringer og praktiske modeller til sikring af at alle det du har lært kan tilbageføres til din arbejdsplads.\nIn-House kurser - designet til at opfylde dine specifikke behov\nkontakt os: utbildningse@lr.org


Uventet drejning i sag om skunklaboratorium: Pludselig kom nye narkosager frem | fyens.dk\nUventet drejning i sag om skunklaboratorium: Pludselig kom nye narkosager frem\nEt langt anklageskrift blev længere, kort før retssagen begyndte. Derfor var der ikke tid nok til at komme frem til en dom i denne uge.\n08 okt. 2021 kl. 15:01\nLangeskov: Der er endnu ikke faldet dom i sagen, hvor fire mænd - to fra Langeskov og to fra Odense - er tiltalt for at medvirke til at drive et skunklaboratorium i Langeskov.\nDet var ellers planlagt i denne uge, men kort før retssagen begyndte - tirsdag 5. oktober - blev en række nye tiltaler om henholdsvis besiddelse af hash, skunk og kokain fremsat mod to af de tiltalte.\nDerfor var de to afsatte retsdage ikke nok, forklarer anklagerfuldmægtig Rie Johansen til Fyens Stiftstidende.\nDe fire mænd er blandt andet tiltalt for at have medvirket til at dyrke en stor mængde skunk på en adresse i Langeskov fra perioden omkring 1. december 2018 og frem til 23. juli 2019.\nVi blev nødt til at rykke nogle vidner, og så er der kommet et tillægsanklageskrift, som vi også har skullet behandle. Derfor kunne det ikke nås indenfor den afsatte tid.\nPå adressen fandt Fyns Politi 925 skunkplanter, hvilket vurderes at svare til mindst 26,65 kilo skunk/hash. Der blev desuden konfiskeret 288,9 gram tørret topskud fra skunkplanter. Ligesom der også blev beslaglagt 34 gram kokain, viser anklageskriftet.\nNu er der aftalt en ny retsdag - 17. december, hvor der forventes at blive afsagt dom.\n- Vi blev nødt til at rykke nogle vidner, og så er der kommet et tillægsanklageskrift, som vi også har skullet behandle. Derfor kunne det ikke nås indenfor den afsatte tid, forklarer Rie Johansen.\nI forbindelse med fundet af skunklaboratoriet beslaglagde Fyns Politi en lang række effekter herunder 43 vækstlamper, 17 ventilatorer og et stort udsugningssystem drevet af seks motorer.\nStrømmen til de mange lamper og ventilatorer er de fire mænd også tiltalt for at have stjålet. I alt skulle det løbe op i 52470 kWh til en samlet værdi af 96.413,63 kroner, hvilket omtrent svarer til 10 gange det almindelige energiforbrug i en dansk husholdning.\nStjal strøm for mere end 96 tusind: Fire mænd menes at stå b...\nÆldre mand fra Svendborg havde træls oplevelse i Langeskov C...\nFamilie vågnede under indbrud: Her er politiets signalement ...\nGaderæsere fjernede udskældte trafikbump: Nu vil kommunen fo...\nEndnu en bil brændt af: Flere forbrydelser kan nu kobles sam...\nTorben vil skære i kulturstøtten og bruge pengene på cykelstier: Men det kommer ikke til at ske


⇒ Køb Armani Boxershorts online [Se bedste tilbud] - High On Sophie\nInternet varehuse med armani boxershorts\nNiceHair.dk er pt. en af de bedste online varehuse der sælger beauty-produkter. Firmaets sortiment favner ca. 14000 varer fra diverse brands. Netshoppens Trustpilot-vurdering på 9,4 ud af 10 tilkendegiver enorm kundeloyalitet. Scoren er baseret på 37612 bedømmelser, hvoraf 31933 af disse er 5-stjernede. På Facebook er 225196 brugere fans af NiceHair.dk, og her har virksomheden modtaget 4607 anmeldelser med en middel bedømmelse på 4,1 ud af 5, hvilket tillige er usædvanligt godt.\nMade4men.dk er pt. imellem de største online shops i Danmark med beauty-produkter. Virksomhedens udvalg består af flere end 3000 varer fra flere brands. Virksomhedens Trustpilot-rating på 9,4 ud af 10 indikerer utrolig tilfredshed hos kunderne. Ratingen er baseret på 6942 anmeldelser, hvoraf 5800 af dem giver topkarakter. På Facebook er 6276 personer fans af Made4men.dk, og her har forretningen modtaget 75 ratings med en middel score på 4,1 ud af 5, som ligeså er aldeles flot.\nLookfoxy.dk er nu imellem de største webshops der sælger beauty-produkter. Forretningens udvalg udgøres af på den anden side af 300 varer fra flere brands. Webbutikkens Trustpilot-rating på 6,9 ud af 10 vidner om stærk kundeloyalitet. Scoren er baseret på 43 vurderinger, hvoraf 14 af dem er 5-stjernede. På Facebook er 608 brugere fans af Lookfoxy.dk, og her har virksomheden modtaget 10 bedømmelser med en gennemsnitlig bedømmelse på 3,9 ud af 5, som lige så vel er vældig flot.\nMatas.dk er aktuelt imellem de største internet varehuse der sælger beauty-produkter. Webbutikkens udvalg består af opimod 90000 varer fra diverse producenter. Netbutikkens Trustpilot-bedømmelse på 8,2 af 10 bevidner god tilfredshed hos kunderne. Vurderingen er baseret på 12075 anmeldelser, hvoraf 8851 af dem er 5-stjernede. På Facebook er 279941 personer tilhængere af Matas.dk, og her har butikken modtaget 549 anmeldelser med en middel bedømmelse på 3,8 af 5, hvilket tillige er meget imponerende.\nLuxplus.dk er i dag imellem de største e-forhandlere med beauty-produkter. Virksomhedens udvalg indeholder over 40000 varer fra diverse brands. Firmaets Trustpilot-score på 9,6 ud af 10 giver indtryk af stærk kundeloyalitet. Bedømmelsen er baseret på 27258 evalueringer, hvoraf 23476 af dem giver topkarakter. På Facebook er 108766 personer fans af Luxplus.dk, og her har firmaet modtaget 5451 bedømmelser med en middel vurdering på 4,8 ud af 5, hvilket ligeså er ultra godt.\nArmani Boxershorts søges over nettet\nStørstedelen af internet selskaber foreslår efterhånden en lang række forskellige fragtløsninger. En yndling er p.t. levering til et afhentningssted, og så henter du bare produkterne når det passer dig bedst. Denne er jo i høj grad ligetil, samt oftest tillige den prisbilligste leveringsmulighed.\nDu kan alternativt vælge at få varerne sendt til din bolig eller ud til din arbejdsplads. Fragtformen viser sig beklageligvis lidt mindre prisbillig, men tillige yderst let. Den mest prisbevidste løsning til levering af armani boxershorts er utvivlsomt selv at hente ordren, men den mulighed står og falder med at du lever nærved armani boxershorts internet webshoppens hjemsted.\nFragtperioden er naturligvis ret så udslagsgivende i tilfælde af at du har brug for dine nye varer lige om lidt, og af den grund er det ganske fornuftigt at vi tjekker den anslåede leveringsdato ved det aktuelle produkt.\nDe fleste armani boxershorts netbutikker garanterer levering på blot en enkelt hverdag på deres bedst sælgende produkter, men vær vagtsom da det tager udgangspunkt i at orden realiseres forinden et givent tidspunkt, med hensynstagen til at de sandsynligvis kan nå at få armani boxershorts fikset inden logistikpersonalet har fri.\nIndtil flere internet selskaber frembyder gratis levering, men i de fleste tilfælde gælder det kun hvis man handler for en fastsat pris. Alternativt kunne du vælge den mest betalelige leveringsmåde, som mange gange – hvad end man befinder sig i Holstebro, Korsør eller Nivå – er at få fragtfirmaet til at bringe produkterne til en pakkeshop.\nDet er efterhånden særdeles nemt for forbrugerne at prissammenligne på armani boxershorts på flere online butikker, og med det motiv har massevis af netshops været tvunget til at presse salgspriserne på varerne – til babyer og børn, lige så vel som til herrer og damer – helt i bund, og endda nogle gange tilbyde gratis fragt.\nDet kan imidlertid være udbytterigt at sammenholde indtil flere forhandlere på nettet efter armani boxershorts rabat forud for at du gennemfører dit køb, således at man er velinformeret til at indhente den billigste pris.\nMan skal dog ikke overse, at såfremt en e-butik afsætter armani boxershorts til salg for en salgspris der anses for himmelråbende letkøbt, burde det i nogle tilfælde være et kendetegn på en uægte online virksomhed. Køb med kort er heldigvis dækket ind under et lovbud, som hjælper køber overfor uægte internet firmaer.\nVi anbefaler generelt kortbestillinger eller mobilbetaling. Som et alternativ bør du overveje et afbetalingstilbud som f.eks. ViaBill, for så vidt du tilstræber at dække omkostningerne over en længere periode.\nInden folk handler armani boxershorts i en webshop bør man på en vis måde studere shoppens forretningsaftale, men det er uden tvivl ikke særlig interessant.\nEt nemt alternativ kunne derfor være at tjekke om online webshoppen er medlem af e-mærke ordningen, hvilket længe har været en indikator for at webshoppen understøtter de danske retningslinjer, udover at webbutikken ofte tilses af eksperter der har den nødvendige knowhow om lovene på området. Dette er en god genvej til bistand, såfremt du bliver udsat for dilemmaer som følge af dit køb.\nHerudover slår vi et slag for at man er obs på de vigtigste retningslinjer der har indvirkning på bestillingen, som eksempelvis hvilken byttepolitik på armani boxershorts e-butikken kører med. I den forbindelse er det virkelig afgørende, at man stadig bibeholder ens ordrekvittering, således man til enhver tid kan bevidne sit køb, uanset om du leder efter et produkt til en dame eller herre.\nTrustpilot genererer egentlig fortræffelige løsninger til at dechifrere diverse forhenværende konsumenters evalueringer og derfor er det fornuftigt, at du eksaminerer internet webshoppens armani boxershorts anmeldelser forinden du handler.\nFacebook byder på endvidere fuldstændig habile muligheder for at få indtryk af internet virksomhedens troværdighed. Foruden det er der endda outlets på nettet som giver folk mulighed for at publicere en bedømmelse af ordreforløbet, hvilket ydermere burde drages fordel af til vurdering af kundetilfredsheden.\nDette website finansieres af annoncer. Vi arbejder tæt sammen med nogle forskellige internet shops i Danmark idet vi promoverer virksomhedernes varer, og indhenter kommission når en af de besøgende på vores side laver en ordre.\nFakta om armani boxershorts og internet webshops ajourføres løbende, men vi kan ikke stilles ansvarlig for forandringer der måtte være udarbejdet siden nyligste opdatering af de viste oplysninger.


John Max Pedersen: 94 X 1. MAJ | KPnet\nJohn Max Pedersen: 94 X 1. MAJ\n1. maj-tale på DKP/MLs Rød 1. maj, Odense 1983\nJohn Max Petersen (th) fotograferet sammen Klaus Riis, DKP/MLs formand, ved solidaritetsdemonstration for den fængslede havnearbejder Karl Jørgensen i Esbjerg 1983\nSatans første maj\nJeg leder efter plads i min kalender\nmen hver en dag er borgerligt besat\nmed navne på personer ingen kender:\nEn dag for denne, hin og dit og dat\nEn dag for hvert et fjols i kongerækken\nen dag for hver en gammel kirkesag\nog er der plads så proppes ind i sprækken\nminsandten selve Fandens fødselsdag.\nKun første maj er ikke reserveret\ntil borgergøgl og ikke kommenteret\nmen ønskerne går sikkert denne vej:\n»Min gud! jeg har skam ingen grund til klage\nmen hvis april fik enogtredive dage\nså slap vi for den Satans første maj!«\nNetop sådan tænker borgerskabet om den eneste dag i kalenderen, de ikke kan lægge beslag på, og i dag er det 94. gang, de har været nødt til at sige i deres aftenbønner: Gud fri os for den 1. maj! – men én ting er i hvert fald sikker: når de får mareridt af majdagen, så skyldes del ikke de mange borgerlige forfalskninger, der forekommer. Nej – det, der ryster dem er, at på trods af alle forsøg på at drukne dagen i gøgl og pjank, så er 1. maj stadig en solid pille i den kæmpende arbejderklasses bedste traditioner. Det, der giver dem kuldegysninger, er den røde første maj, der kræver af møde- og demonstrationsdeltagerne, at de klart vælger side i kampen. At de gør op med borgerskabet og den rådne kapitalisme.\nAlligevel har borgerligheden opnået én ting med de mange maskeradeforestillinger rundt omkring. De har opnået, at Rød I. maj ikke er en mønstring af alle klassens kræfter, men blot en præsentation af kampens politiske grundlag. Mønstringen af vores virkelige styrke fandt sted i oktoberdemonstrationerne, i de mange store fredsdemonstrationer og i havnearbejdernes lange og modige strejke, men fra Rød 1. maj siges det: nogle må tage fat på det politiske oprydningsarbejde, og her er vi så.\nForan os ligger en kamp, der bliver et kapløb mellem fremskridtets og revolutionens kræfter på den ene side, krigens, reaktionens og fascismens kræfter på den anden side.\nPrøv at huske ni år tilbage. Til majstrejkerne i 1974. Dengang var krisen ved at tage rigtigt tilløb, og vi havde en Hartling-regering, der prøvede at flå os. Her i Odense strejkede vi nogle dage, og da Fællesorganisationen blev bange for, at de ikke kunne styre udviklingen, indkaldte de til en demonstration. Tolv-femten tusinde var vi, da vi travede ud til stadion, hvor den ene socialdemokratiske taler afløste den anden og sagde: ud med Hartling – ind med Anker… og så optager vi arbejdet igen i morgen. Der stod vi med håret i postkassen, mens mødet afsluttedes med en kongelig operasanger, der dog ikke lød så falsk som talerne. Ud med Hartling – ind med et arbejderflertal!, sådan råbte SFerne og DKPisterne og lignende, og i bare raseri lavede vi en spontan moddemonstration tilbage til Flakhaven. En demonstration, der endte i et kæmpeslagsmål med strømerne, og vi sagde allesammen: Aldrig mere! Aldrig mere skal pamperne have lov til at overtage vores demonstrationer og bruge dem til deres skidne formål.\nSiden da er der gået ni år, og i det meste af tiden har vi haft en socialdemokratisk regering, der har væltet den ene møgdynge i hovedet på os efter den anden i takt med, at krisen er blevet skærpet. Nu er det det daglige brød, vi slås for, og de ni år har givet os en hel del erfaringer med socialdemokratisk kriseforvaltning, og alligevel står der i dag en række såkaldte arbejderpartier rundt om i landet og aflirer den gamle, idiotiske smøre: ud med Schlüter, ind med Anker … eller med en såkaldt arbejderregering.\nI oktober var vi atter mange, mange tusinder på gaden… efter den gamle opskrift: vi går på arbejdspladserne med adrenalinen sprøjtende arrigt mellem hjernevindingerne og siger: nu skal det være slut. Vi går på gaden – straks efter er der et par venstreforfløjne fjogehoveder der siger: ja, men vi må have DKP med, så vi ser ud af noget. Og DKPerne siger: ja, men vi må have Fællesorganistionen med, så vi bliver en rigtig massedemonstration… og dermed er vores raseri afleveret til socialdemokratisk udvalgsbehandling.\nI Århus kom jeg ind på Rådhuspladsen, netop som den første pamper gik til mikrofonen, og en af mine gamle arbejdskammerater forsøgte at smutte væk. Jeg stoppede ham og sagde: Hovhov, kammerat, det er ikke forbi endnu… og han svarede: Gu’ er det så! Når den første af de rådne forrædere får mikrofonen, så er det slut for vores vedkommende.\nOg han havde så evig ret. Da talerne begyndte var det ikke mere en demonstration af vores vrede og kampvilje, det var en demonstration, der udtrykte karrieremagernes ambitioner. »Vi vil ikke finde os i mere« var blevet oversat til: »Ud med Schlüter, ind med Anker«!\nUd med den ene arbejderfjendtlige kriseforvalter, ind med den anden. Og hvad er forskellen? At socialdemokraterne og deres lige vil binde os på hænder og fødder og tappe os for saft og kraft, mens Schlüter og hans slags vil prøve at slå os til kludedukker på en gang. Socialdemokraterne vil gøre os svage, Schlüter vil vise sin styrke.\nSocialdemokratiet er et reaktionært onde, og ikke det mindste onde, som nogen ynder at påstå. Det, det drejer sig om, er at sætte spørgsmålstegn ved kapitalismens fortsatte eksistens, og det er netop, hvad de røde 1. maj-møder gør.\nHavnestrejken viste os, hvilke kræfter der gærer i arbejderklassen. Kræfter, der kunne være udløst under oktober- demonstrationerne, hvis de ikke var blevet afsporet, og jeg vil godt sige til dem, der mener, at havnestrejken var et nederlag: Sludder! Den var en stor sejr for den kæmpende arbejderklasse. Hvis kampen kun drejede sig om dagpengeloven, så var det et nederlag, men det drejede sig om meget mere. Det drejede sig om andre overgreb, vi endnu ikke har set, men som vil blive langt grovere. Det var en kamp, der afviste reformisternes og revisionisternes forsøg på at gøre arbejderne til fromme søndagsskoleelever. Det var en kamp, der lærte masser af arbejdere meget kontant, hvor den borgerlige voldsmagt står. Havnearbejdernes strejke har direkte og indirekte, med øjeblikkelig virkning og på længere sigt vundet masser af arbejdere for den eneste farbare vej, nemlig kampens vej.\nKapitalismen har sat sig i en dyb og ubetalelig gæld. Jeg mener ikke blot i almindelig økonomisk forstand, men kapitalismens gæld til den udvikling, den har hæmmet gennem så lang tid. Og overfor den gæld findes der kun to muligheder: enten kan vi, på borgerskabets betingelser, skændes om størrelsen på de afdrag, som vi skal betale – eller vi kan afvise at betale gælden overhovedet og indfri udviklingens krav ved at smadre kapitalismen. Mellem de to holdninger kan der ikke laves kompromis, men vi kan, indtil vi har kræfter til at gøre op med et råddent, utidssvarende system, kæmpe med næb og kløer for, at kapitalisterne i det mindste bliver fattigere kapitalister.\nOg her vil jeg godt understrege betydningen af, at DKP/ML nu opstiller til valget og dermed som de mere »respektable« partier får adgang til medierne. Nogle siger, at vi i forvejen har alt for mange partier, og de har ganske ret, men det nytter ikke at skære i den forkerte ende af pølsen, dvs. bortskære det eneste parti, arbejderklassen i dag har brug for.\nNå, tag nu ikke munden for fuld, vil nogen måske sige… og det gør jeg heller ikke. Hvis vi skal bruge noget andet parti til noget, så er første betingelse, at vi er overtroiske, at vi ikke tror på arbejderklassens kræfter og vilje til forandring, at vi tror på, at kapitalismen skal vare for tid og evighed. Det er nemlig udgangspunktet for alle andre partiers politik, og i så fald – hvis vi skal godtage det – kan vi lige så godt først som sidst indordne os under Schlüter-regeringen, for så lyder dommen på varigt slavearbejde indtil den dag, hvor vi skal sendes ud for at lade os skyde eller for at skyde andre arbejdere i en ny krig.\nMen hvis vi ikke vil det. Hvis vi er i besiddelse af den mindste smule klassestolthed, så må vi slutte op om DKP/ML og de organisationer, der støtter Rød 1. maj og som tør sige: rend og hop med kriseregeringerne!, for kun i den revolutionære kamp får vi lov at gå oprejste med vores værdighed som mennesker i behold.\nOg det er også her, spørgsmålet om arbejderklassens enhed kommer ind i billedet. Den enhed snakker alle om, men gid fanden havde den tåbe, der ikke spørger: enhed om hvad? Enhed om en socialdemokratisk kriseadministration måske? En enigt krybende arbejderklasse? Nej tak, den enhed kan vi godt undvære… men er der tale om en arbejderklasses enige kamp mod krise og krig, så vil jeg give min sidste blodsdråbe for den enhed. Den enhed, der siger arbejderklassens frigørelse er dens eget værk. Den enhed, der siger, at vi er færdige med at ligge i hundehuset og modtage de ben, der bliver tilkastet os, når andre har gnavet dem rene.\nHavnearbejderstrejken viste os, hvordan vi tager de første skridt på den rigtige, kæmpende enheds vej. Den revolutionære vej ud af krisen, der samtidig er den eneste vej udenom krigen.\nFor fjorten dages tid siden var der en eller anden militær natøvelse oppe over Århus, hvor et par knægte forsøgte at vælte lydmuren i deres F 16-jagere. Det gav et par voldsomme brag, og tusinder af mennesker ringede til radio, politi og alle mulige andre steder hen af frygt for, at det var krigens første lyde. Havde det været for blot få år siden, ville de fleste have vendt sig om på den anden side og sovet videre, men krigsangsten sidder i dag alle dybt i rygmarven. Ikke uden grund.\nKrisen rider alle kapitalistiske magter som en mare, i øst som i vest, og der oprustes på livet løs. Supermagterne USA og Sovjetunionen er begge voldsomt interesseret i at løse deres kriseproblemer med en rask krig, og det kan de ikke skjule med nok så megen snak om nedrustning.\nKrigen ligger og venter, og hvis vi ikke formår at gøre noget ekstraordinært, så bryder den løs. Alt for mange stikker – som strudsene – hovedet i jorden. Nøjagtig som det skete før sidste verdenskrig. Kun få betragtede det som krig, da Mussolini tog Abessinien i 1935, eller da tyskerne og italienerne gik ind i Spanien og Nordafrika i 1936, eller da japanerne fra Manchuriet gik ind i Kina i 1937, eller da tyskerne snuppede Østrig og Tjekkoslovakiet i 1938… først, da englænderne og franskmændene erklærede tyskerne krig i 1939 indrømmede man, at der var krig.\nAlt for mange tror, at krigsfaren bliver mindre, hvis man bare erklærer Norden, eller Danmark eller Munkebo for atomvåbenfri zone, men det gør ikke freden sikrere. Krig er ikke et spørgsmål om våben, men om profitgale kapitalister, og når vi først flyver rundt i atmosfæren som færdigfars, kan det være ligegyldigt, hvilken våbentype, der er årsagen.\nDette med at gøre krigen til et spørgsmål om atomvåben er bare en anden side af tilliden til terrorbalancen… og terrorbalancen er et pengeskab, hvortil der er koblet en bombe. Især USA og Sovjet vil have fat i pengeskabets indhold, men bomben generer dem, og da de ikke har nogle sandsække at stable op, så stabler de i stedet sække med sprængstoffer ovenpå bomben. Det øger ikke sikkerheden ret meget, tør man nok sige… men det knalder heller ikke, uanset hvor stor dyngen bliver. Det knalder først, når deres grådighed får dem til at bryde ind i pengeskabet.\nFredspolitik er ikke at stoppe fingrene i ørerne eller hovedet i jorden. Det er heller ikke at sige til magthaverne, at vi vil have en våbentype udskiftet med en anden. Nej, kammerater, fredspolitik er krig imod krigen. Det er at slås som død og helvede og med alle midler for at udskyde krigen, ved at gøre krigsanstifterne forbandet usikre på deres eget bagland. Det er uforsonlig kamp mod alle krigsgale fascistiske kræfter, en kamp for at begrænse deres agitation på alle måder, også med forbud. Det er en stadig styrkelse af den proletariske internationalisme, af båndene mellem arbejdende og udbyttede mennesker i alle lande.\nDet er total krig mod krigens anstiftere og årsagen: det vanvittige imperialistiske verdenssystem, og det er en kamp, der vil give os drøje knubs… men vær sikker på, at krigen giver langt være sår.\nOg vigtigst af alt: for helt at udelukke krigen må vi sørge for, at de profit- og dermed krigsgale bliver lagt i spændetrøje, at de bliver uskadeliggjorte, så vi i fred og ro kan fjerne alt det eksplosive lort, de har stablet op rundt omkring. Og denne spændetrøje om kapitalisterne – den eneste der findes, er socialismen. En spændetrøje er en ret diktatorisk ting, men den er nødvendig, hvis vi skal af med krig, fascisme, udbytning og reaktion. Kampen mod krigen er i sidste ende kampen for socialismen, men indtil da må vi vinde tid. Vi må gøre, hvad der er muligt for at udskyde krigen, og det ved vi af erfaring, at det ikke sker ved at komme med indrømmelser, men ved at stå stejlt.\nIntet er farligere end at komme med indrømmelser til krigsanstifterne, og vi må kaste os ud i kampen mod enhver begrænset reaktionær krig, som dem zionisterne fører i Mellemøsten, som dem apartheidstyret i Sydafrika fører mod den sorte befolkning, som den Sovjet fører i Afghanistan og som dem USA deltager i i Latinamerika.\nOg på samme vis må vi yde al mulig støtte til enhver revolutionær og antiimperialistisk krig, der udkæmpes af undertrykte folk mod undertrykkerne.\nUnder sidste krig havde vi i Danmark et begreb, der hed lænestolsdanskere. Det var folk, der ikke på nogen måde deltog i modstandskampen, selv om en hel del af dem udnævnte sig selv til frihedskæmpere, da det hele var overstået. Lænestolsdanskere er dem, der har for travlt med kolonihaven eller frimærkesamlingen, eller med at tapetsere entreen til at kunne deltage i kampen mod krise, krig og reaktion. Det er mennesker, som åbenbart bilder sig ind, at som beskyttelse mod krigen er nyt tapet bedre end gammelt, men de vil opdage – vi skal få dem til at indse – at alt det, de fylder deres tilværelse med, alt det, de bruger som undskyldning for ikke at tage del i kampen, er værdiløst, når krigen kommer. Og den kommer, hvis de ikke går med i kampen.\nKamp koster altid afsavn, men frivillige afsavn er lette at bære sammenlignet med dem, vi påtvinges af en krig. Kammerater, det er store opgaver, vi står overfor i en svær tid, og nogen synes måske, de er uoverskuelige og umulige opgaver. Jeg vil derfor minde jer om valgsproget på Folkets Røst, en avis, der udkom i Paris under den store revolution for snart 200 år siden. Der stod på forsiden: Når de store ser så mægtige ud, så er det kun, fordi vi ligger på knæ… Lad os rejse os! Det er stadig et af de bedste og mest opløftende budskaber til alverdens udbyttede og undertrykte: lad os rejse os, de store er ikke så store endda, når det kommer til stykket.\nArbejderklassen og det arbejdende folk er uovervindeligt, hvis vi rejser os, organiserede og enige, og vælger kampens vej. Og enhver, der påstår at repræsentere arbejderklassen og fremskridtet skal stilles overfor spørgsmålet: for eller imod den uforsonlige kamp imod undertrykkelse og udbytning, for eller imod socialismen forstået som arbejderklassens revolutionære diktatur over alle reaktionære og fascistiske kræfter.\nKammerater, aldrig mere ned i den ydmygende stilling, hvorfra de storhedsvanvittige og profitgale ser så mægtige ud, at vi lader os skræmme. Alle kræfter ind i kampen mod krisen, den spirende fascisme og krigen – for det socialistiske Danmark.\nEfter ’Den Røde Tråd – Udvalgte politiske tekster 1969-83’ – Nexø Forlag 1984\nNetavisen 3. september 2012


Neville om fantastisk Tottenham-spiller: Han vil aldrig blive anerkendt | PLBOLD.DK\nNeville om fantastisk Tottenham-spiller: Han vil aldrig blive anerkendt\nGary Neville er fuld af beundring over for Tanguy Ndombélé, men han mener dog ikke, at Premier League er det rette sted for franskmanden.\nDet er nu mere end to år siden, at Tottenham betalte et rekordbeløb for at få fingrene i Tanguy Ndombélé, men franskmanden har endnu ikke fået sit gennembrud i Premier League.\nSkader og alt for svingende præstationer har gjort det svært for den tidligere Lyon-profil, som ellers har en stor stjerne hos Sky Sports-eksperten Gary Neville, der dog samtidig også kan se, hvorfor Ndombélé nok aldrig bliver anerkendt i Premier League.\nLæs også: 20.09.2021 23:00 Tre ting vi lærte af femte spillerunde\n- Jeg ved ikke, hvad du synes om ham. Det tror jeg ikke, at nogen ved. Han er en af de spillere, som man ser og tænker, at han er en fantastisk teknisk fodboldspiller. Han tager bolden i svære situationer, dribler med den og kommer forbi folk. Og så kan der gå fire, seks eller otte minutter, hvor man ikke ser ham, og man tænker over, hvor han blev af, fortæller Neville til Sky Sports.\nDerfor mener Neville også, at Ndombélé vil passe bedre ind i en anden liga, hvor spillestilen er anderledes.\nLæs også: 21.09.2021 07:25 Ferdinand peger på Chelsea-profil: Han er ligaens bedste midterforsvarer\n- Jeg kigger på Ndombélé og tænker, at der er mange spillere som ham i Spanien og Italien. Nogle gange passer de bedre ind i de ligaer. Jeg tror ikke, at han nogensinde vil blive fuldstændig anerkendt her, fordi han ikke passer ind i en position eller en type.\nI weekenden startede Ndombélé på banen for Tottenham, hvor han gjorde en god figur gennem første halvleg, hvor The Lilywhites havde godt fat i Chelsea.\nEfter pausen ændrede kampen imidlertid fuldstændig karakter, og sammen med resten af Tottenham-spillerne blev Ndombélé kørt over i sejren på 3-0 til The Blues.


Udflugt til Murcia dyrepark med billeje i Alicante - Billeje.info\nUdflugt til Murcia dyrepark med billeje i Alicante / Blog om billeje\n15. august 2013 //af Mikkel Hove\nUdflugt til Murcia dyrepark med billeje i Alicante\nBesøg dyreparken med billig billeje. Foto: John Goodridge\nBilleje i Alicante er ikke blot en mulighed for nemt at besøge de skønne badestrande på Costa Blance. Med en lejebil er det også nemt at tage på udflugter til nogle af seværdighederne og attraktionerne i nærheden af Alicante. Benyt for eksempel billeje til at tage hele familien med til temaparken Terra Nature Murcia, som byder på både en dyrepark og et vandland.\nTerra Natura Murcia ligger kun 80 kilometer sydvest fra Alicante, og er derfor et oplagt mål for en dagsudflugt med billeje, hvis I er på ferie i Alicante eller Costa Brava.\nEksotiske dyr og vandleg\nTerra Natura Murcia består faktisk af to oplevelsesparker – dyreparken Wildlife Park Murcia og vandlandet Aqua Park Murcia, og mange vælger da også at slutte dagen af med at blive kølet af i vandlandet inden turen går retur til Alicante.\nWildlife Park Murcia er opdelt i to temaer, Den Afrikanske Savanne og Den Iberiske Halvø. Parken har mere end 50 forskellige dyrearter fra disse regioner, heriblandt flere som er udrydningstruede i naturen. Så I kan blandt andet se frem til at møde giraffer, løver, bjørne og iberiske ulve samt opleve en lang række eksotiske træsorter og planter.\nNår I er blevet mættet med indtryk i dyreparken, er det nemt at gå videre til vandlandet Aqua Park Murcia, hvor I kan slappe af i det store poolområde, eller give jer i kast med vandrutsjebaner eller en af de mange andre aktiviteter i det 30.000 m2 store vandland.\nLæs mere om åbningstider og billetpriser på Terra Natura Murcia’s hjemmeside\nBestil billig billeje i Alicante\nVil I have mest muligt ud af jeres ferie i Alicante, er det em god ide at bestille jeres lejebil hjemmefra. Så kan I selv vælge om I for eksempel vil benytte billeje direkte fra lufthavnen eller hellere vil afhente lejebilen i selve Alicante.\nBenyt søgemaskinen her på Billeje.info til at finde den billigste billeje i Alicante. Søgemaskinen indhenter aktuelle priser på lejebiler i Alicante fra en lang række biludlejningsfirmaer, og gør det nemt at finde det bedste tilbud på netop den type lejebil I har brug for i Alicante.\n15. august 2013 /0 Kommentarer/af Mikkel Hove\nhttps://www.billeje.info/wp-content/uploads/Giraffe-300x200-1-e1575836007929.jpg 150 300 Mikkel Hove https://www.billeje.info/wp-content/uploads/billejelogo_slim_dk.png Mikkel Hove2013-08-15 06:37:202019-12-08 21:14:05Udflugt til Murcia dyrepark med billeje i Alicante


Judith-Maria Blomsterberg :: Concerto Copenhagen\nHej, mit navn er Judith-Maria Blomsterberg (tidl. Olofsson, tidl. Becker – det er en lang historie og bestemt ikke sådan, som du nok forventer). Jeg bor i Sverige, og jeg har spillet cello i nu 30 år. Begyndte, da jeg var 7, og der ser stadig ud til at være meget at lære og opdage. Hvorfor jeg begyndte at spille cello? Min mor plejer at fortælle historien om, at en af hendes veninder var cellolærer, og hun så en dag på mine hænder og proklamerede, at de var store nok til at lære at spille instrumentet, og at jeg bare skulle komme i sving.\nJeg tror, det kunne have været et hvilket som helst andet instrument, for mig er det vigtigste, at man kan spille musik og skabe en relation til andre mennesker derigennem, så havde jeg spillet trommer i stedet, havde jeg sikkert også fundet mig selv godt tilpas med det. Men jeg tror, jeg var ret heldig, fordi celloen jo giver muligheden for at lægge baslinjen og dermed understøtte melodiinstrumentet og få det til at synge og brillere. Og folk elsker altid lyden af det instrument, som taler direkte til dem. Måske fordi instrumentet kan opfattes som en slags direkte oversættelse af menneskets stemme: Cello som menneskehedens stemme; violin som himlens stemme?\nFørst studerede jeg den såkaldte moderne cello i Lübeck/Tyskland og fik en stilling på Hamburger Staatsoper, men besluttede mig for at gå ud og søge efter flere måder at lave musik på med færre mennesker og med flere muligheder for at kommunikere direkte med mine medmusikere og ikke gennem en dirigent. Det er krævende, men det er intet mindre end en ren fryd. Alligevel vil det altid være noget særligt for mig at spille opera og formidle menneskets udtryk, og opera vil altid være fascinerende for mig i sin måde at skabe et helt univers, et helt liv på en aften. For mig er det musik i en nøddeskal.\nSiden jeg begyndte at spille barokcello var det min drøm at spille med Concerto Copenhagen. Alt, hvad jeg hørte om ensemblet, og alle de mennesker, der spiller der, og som jeg mødte, gav mig lysten til at prøve det. Og da drømmen gik i opfyldelse, skete der en forbindelse mellem den musik, jeg altid har kunnet lide at spille – opera og oratorier, kantater, stort orkesterspil, - men også kammermusikprojekter, hvor der fokuseres på en solist og at give denne muligheden for at fremhæve og udtrykke sine kvaliteter.


Fagligt stærk specialist til voksen/handicapområdet med flair for tal - Socialrådgiverjob\nFagligt stærk specialist til voksen/handicapområdet med flair for tal\nGenopslag - specialist til Handicaprådgivningen\nPsykiatri- og handicapområdet i Gladsaxe Kommunes ønsker at styrke sagsbehandling og økonomistyring på vores voksen/ handicapområde.\nVi leder efter dig som kan understøtte, at vi i Gladsaxe Kommune har et stærkt fokus på at bruge ressourcerne klogt til gavn for kommunens borgere med psykiske, fysiske og sociale\nJobbet er præget af især to roller:\nDu skal have overblik over porteføljen af de tilbud, vi bruger.\nDu er den, der går forrest i at se på tværs af sagerne og har modet til at udfordre vores måde at gøre tingene på.\nDu har et godt mix af faglige og personlige kompetencer\nDu har evnerne til at få indsigt i hele fagområdet og lovgivningen. Det er et krav i denne stilling, at du har kendskab til servicelovens rammer. På den måde vil din rådgivning bidrage til at borgerne får de rette tilbud til den rette pris. Du kan finde løsninger i både de traditionelle sager og de komplicerede sager.\nDu har økonomisk flair. Med dig får vi en kollega som kan bidrage til at sikre, at kommunens midler bruges så optimalt som muligt. Det bliver dig, som i samarbejde med dine kolleger får ansvaret for kontrakter og dermed også skal sikre gode aftaler for borgerne og kommunen.\nDet bliver afgørende, at du har både socialfaglig forståelse og økonomisk flair. Du arbejder sammen med dygtige fagspecialister med indgående erfaring og indsigt i Serviceloven. Dit bidrag i samarbejdet er især din tilgang til analysearbejde. Du har mod på at bruge de data, der ligger i vores systemer, til proaktivt at kvalificere vores indsats.\nDu deler indsigter med kolleger og ledelse på en opsøgende måde.\nDu skal udarbejde analyser af kommunens udgifter og bevillinger, og melder dig på banen over for ledelsen, når du ser muligheder for at optimere ressourceanvendelsen. Ledelsen ønsker din sparring og dine input det er en væsentlig del af jobbet, at du er vedholdende.\nDu er god til at samarbejde og kommunikere: Både når du skriver og når du taler, er det tydeligt, hvad du vil. Du har blik for de samarbejdsflader, som skal fungere, for at sikre fremdrift i arbejdet, og du bidrager aktivt til et godt samarbejdsklima, uanset om der er tale om en sparrings- eller forhandlingssituation. Vi er i berøring med mange kommuner og udbydere, og du evner på en respektfuld måde at varetage borgernes og Gladsaxe Kommunes interesser over for samarbejdspartnere. Internt vil du få et tæt samarbejde med ledelsen og med konsulenter i Social- og Sundhedsforvaltningens stabsfunktioner.\nDu kan være uddannet socialrådgiver evt. med en overbygningsuddannelse eller har en akademisk uddannelse, fx jurist eller lign. Men det kan også være andre uddannelser, der sammen med dit erfaringsgrundlag gør dig kompetent til at bestride stillingen.\nLidt om Handicaprådgivningen og vores samarbejdsflader.\nDu vil blive en del af Handicaprådgivningen, der varetager hele sagsbehandlingen for voksne med særlige behov. Handicaprådgivningen består i dag ud over dig af 15 myndighedssagsbehandlere og to fagspecialister. Hos os er vi drevet af at skabe forandring samme med vores borgere og deres pårørende. Vi vægter også et tæt og konstruktivt samarbejde med udførerne meget højt.\nI Handicaprådgivningen har vi fleksibel arbejdstid, og der er rig mulighed for selv at tilrettelægge sin arbejdsdag, ud fra rammerne i afdelingen, ligesom der er mulighed for hjemmearbejdsdage.\nHandicaprådgivningen er en del af Psykiatri- og Handicapafdelingen, som derudover omfatter Gladsaxe Kommunes tilbud til voksne med fysiske og kognitive funktionsnedsættelser samt tilbud til voksne med psykosociale udfordringer. Gladsaxe Kommunes Psykiatri- og Handicapafdeling er kendetegnet ved, at vi sælger mange pladser til andre kommuner.\nVi vil gerne ansætte dig så hurtigt som muligt. Men vi venter også gerne på den rette ansøger, og har derfor ikke sat en endelig ansøgningsfrist.\nVær derfor opmærksom på, at vi inviterer relevante ansøgere til samtale løbende, det vil sige efterhånden som ansættelsesudvalget tager stilling til ansøgningerne.\nDu må rigtigt gerne ringe til os, for at høre om stillingen er noget for dig.\nI uge 28-32 kan du ringe til Birgitte Hebo Schmidt på telefon 20 23 99 37.\nI uge 33 og frem kan du ringe til Lone Grangaard Lorenzen på telefon 51 25 45 44.\nDu vil blive ansat på den overenskomst, som er relevant for dig, med mulighed for at forhandle tillæg.\nTlf: 33 30 77 00


Kommentar til Apple skal stå skoleret om nøgencensur Onsdag, 29. maj 2013 - 12:45\nHele denne debat bygger på misvisende forestillinger. Ikke alene har Apple ikke monopol på at udgive bøger; dets BookStore er slet ikke et forlag, men en boghandel. Og som det må gælde for enhver boghandel, må den jo føre de bøger den vil. Og det er jo ikke engang sådan at Apple har monopol på ...\nKommentar til Nu kommer Kindle Fire til Danmark: 1.600 kroner for Amazon-tablet med fuld HD Mandag, 27. maj 2013 - 11:07\nhar man som mig allerede en iPad, i mit tilfælde en 2, er der slet ingen grund til at købe en Kindle Fire. Jeg kører jo allerede mind Kindle-applikationen på iPad'en, Kindle Fires batteri holder ikke længere end iPad'ens ...\nKommentar til DF vil gøre det muligt for ofre for identitetstyveri at få nyt CPR-nummer Torsdag, 23. maj 2013 - 12:47\nDer er ingen der siger at det nye CPR-nummersystem skal indeholde fødselsdag og køn. Folk har nemmere ved at huske nummeret, når det er sådan, men lad nu blot de nye CPR-numre starte med "4" eller "32". Et nyt CPR-nummersystem bør naturligvis indeholde flere mulige numre...\nKommentar til DF vil gøre det muligt for ofre for identitetstyveri at få nyt CPR-nummer Torsdag, 23. maj 2013 - 12:44\nJeg citerer fra artiklen: En del af problemet med det nuværende system er, at CPR-nummeret betragtes som en delvist fortrolig oplysning, selvom det optræder på flere dokumenter og i flere systemer, som betyder, at det kan falde i forkerte hænder. I praksis vil det give store problemer at giv...\nKommentar til Politiken lancerer online-betalingsmur: Hullet som en si Torsdag, 23. maj 2013 - 12:26\nUd fra Politikens egen beskrivelse af deres paywall (du kan læse 25 artikler per måned på hver enhed som du bruger, uden noget login), må det stå rimeligt klart hvordan Politiken holder "styr" på dette... :-) Det er da vist snarere - for hver browser per maskine man bruger ...\nKommentar til Windows Phone overhaler Blackberry Fredag, 17. maj 2013 - 14:40\nHvorfor læste du ikke hvad jeg postede tidligere? Alle IDCs tal er baseret på antal shipments. Det har intet med Apples målemetode at gøre. Antallet af shipments er irrelevant. Det relevante tal er salget til (første) slutbruger. Offentliggør Apple overhovedet antallet af shipments? Alt ...\nKommentar til Windows Phone overhaler Blackberry Fredag, 17. maj 2013 - 13:16\nDet må formodes at være til grossisten. Uanset hvad, så er det samme målestok for dem alle. [\_quote] Næh, for Apples salg er salget til slutbruger, og måles på antallet af aktiveringer af iOS-enheder, hvor re-aktiveringer ikke tæller med. [quote] Det betyder altså også, at Apple får bank ...\nKommentar til Windows Phone overhaler Blackberry Fredag, 17. maj 2013 - 12:49\n"This tracker provides total market size and vendor share for the following technology areas and segmentations. Measurement for this tracker is in unit shipments, value, and ASP." Men shipment til - hvem? Grossist der sælger videre, eller til slutbruger? Jeg ved ikke hvad du...\nKommentar til Windows Phone overhaler Blackberry Fredag, 17. maj 2013 - 11:45\nMen så længe der bliver brugt samme målestok for dem alle, så er det vel ligegyldigt. Det bliver der jo så ikke. For Apples vedkommende tæller kun iOS-enheder solgt til og aktiveret af slutbruger, og kun én aktivering af enhed tæller med. Andre har andre opgørelsesmetoder. Som salg til ...\nKommentar til Microsoft tjener mere på Android end på Windows Phone Mandag, 13. maj 2013 - 11:35\nOg hvor meget tjener Microsoft så på salg af iOS-enheder? Som bekendt er iOS 'født' med adgang til Microsoft Exchange Server, hvilket der skal betales licens til Microsoft for. Dertil kommer andre mulige licenser.\nKommentar til Dansk Industri: It skal være obligatorisk fag i gymnasiet Fredag, 10. maj 2013 - 15:34\nReelt mener jeg at det er en gammeldags tankegang at datalogi og programmering er forbeholdt folk der overvejer at blive professionelle udviklere. Det er det naturligvis ikke. På eksempelvis fysikstudiet på Københavns Universitet indgår programmering i MatLab som et obligatorisk element. ...\nKommentar til Dansk Industri: It skal være obligatorisk fag i gymnasiet Fredag, 10. maj 2013 - 11:22\nDI ITEK mener ifølge overskriften at faget »it« skal være obligarotisk i gymnasiet. Ifølge teksten dog kun for den enkelte skole; ikke for den enkelte elev. Derudover tales der ikke om indholdet i faget. Det giver naturligvis sig selv, at der med it ikke menes it generelt, men kun edb. Altså ik...\nKommentar til Her de mest sårbare programmer på danskernes pc'er Tirsdag, 30. april 2013 - 16:21\nKører man Windows på en Mac kører man det typisk som en virtuel maskine oven på OSX, som med VMware. Og så opgraderer ma Windows på 'normal' måde.\nKommentar til Norske banker dropper Java til login for at skåne brugerne for opdateringer Onsdag, 24. april 2013 - 12:34\nHvis du medregner mobile devices, er Windows' markedsandel vel allerede i dag faldet til under 50%. Bankerne observerer at en stigende del af deres kunder benytter tablet/smartphone bank og ikke (pc) netbank. Danske Bank har længe haft en iPad-applikation til netadgang, og i dag...\nKommentar til Gnome-stifter: Derfor droppede jeg Linux og skiftede til Mac Torsdag, 7. marts 2013 - 17:20\nSom desktop er en Mac formidabel, men OSX Server er noget crap! Det 'indrømmer' Apple vel i og for sig selv. OS X server er for dem der har brug for en lille server, der er let at betjene. Apple bruger selv Linux-servere ...\nKommentar til Amazon advarer: Drop Kindle-opdatering på iPhone Torsdag, 28. februar 2013 - 11:48\nRe: Problemet løst allerede i går\nJep, og advarslen fremgik såmænd også af de oplysninger, man kunne se til opdateringen på App Store på sin iPad. Så ingen med det mindste omløb i hovedet har foretaget installationen af Kindle 3.6.1, men pænt ventet en dag på 3.6.2. Man kan så undre sig over Apples procedurer. Det har været mul...\nKommentar til Oxford University spærrer for Google Docs efter phishing-bølge Torsdag, 21. februar 2013 - 18:47\nSvar til begge: Ja, det ser jeg. Og det kan da som tidligere nævnt godt være at brevskolen er blevet tvangslukket, eller tvunget til at skifte navn, og linket tyder i hvert fald på at de to navneformer i dag bruges sideløbende. Og det er rigtigt at man til daglig blot skriver KU, når man går på...\nKommentar til Oxford University spærrer for Google Docs efter phishing-bølge Torsdag, 21. februar 2013 - 17:48\nJeg har været i Oxford, ganske vist tilbage i 2001, og her blev vi direkte advaret mod brevskolen Oxford University. Der selvfølgelig ikke er et rigtigt universitet - men netop en brevskole med et ganske beskedent fagligt niveau. Naturligvis har det lukreret på navneligheden, og det er da muligt...\nKommentar til Oxford University spærrer for Google Docs efter phishing-bølge Torsdag, 21. februar 2013 - 16:04\nEr det ikke hamrende ligegyldigt hvad man gør på 'Oxford University', der som bekendt for en beskeden betaling sender master- og doktorgrader til deres brevskoleelever? Og som i øvrigt lever af at sælge souvenirs med 'Oxford University' mærket? Noget helt andet...\nKommentar til Politiets analoge papirnusseri koster 100 millioner kroner ekstra om året Torsdag, 3. januar 2013 - 20:18\nRe: CTRL +C CTRL +V\nVi andre bruger nu cmd-C og cmd-V, så helt så enkelt er det alligevel ikke:-).


Find en håndværker til ethvert projekt | Bizigate.dk\n15. februar 2019 6. september 2018 - Dagligdagen\nNår man står og skal i gang med et spændende projekt, så skal man også til at finde sig en håndværker. Det burde umiddelbart ikke være så svært, men hvis man skal finde de bedste tilbud og en håndværker, der kan hjælpe en med langt det meste, så er det bare med at komme i gang. Det kan være en fordel, hvis man planlægger en del af tingene i forvejen. Når man har styr på, hvad man gerne vil have lavet og hvordan det skal laves, så bliver tingene lige pludselig meget nemmere. Så har man nemlig et udgangspunkt, når man skal ud og søge efter nogen, der kan hjælp en. Det er helt klart en fordel.\nHvis man kommer fra en storby, så er der slet ikke noget problem med at finde en håndværker. Der er tværtimod et problem med at finde den helt rigtige, fordi der er så meget at vælge imellem. Så når man kommer fra sådanne steder, så er der rigtig mange valg. Hvis man kommer fra en mindre by, så kan man prøve på at finde en håndværker i lokalområdet, der egentlig er meget passende. Når man bor i sådanne små byer, så kan man nemlig også få nogle fordele ved at bruge sådan en tømrer. Hvis man kender personen personligt, så kan det nemlig også være, at man får nogle bestemte rabatter eller fordele.\nDer er det med alle disse forskellige håndværkere, at man ikke altid er sikker på, hvad det bedste er. Derfor skal man til at sammenligne dem med hinanden, så man kan finde den bedste pris. Det kræver først og fremmest, at man vælger at indsamle nogle forskellige tilbud. Det kan man gøre rundt omkring på nettet, så det er ikke mere kompliceret end det. Det er en god idé, hvis man finder mange forskellige, der også har noget forskelligt at byde på. Så kan man få det bedst og mest nuancerede syn på det hele.\nFå hjælp til den rette plan\nNår man så har fundet den helt rette hårdværker, så kan man begynde at planlægge alle de forskellige ting til det projekt, som man nu ellers skal til at i gang med. Det kan godt være, at man allerede har planlagt det hele fra starten af. Det kan også være, at man kun umiddelbart har en idé om, hvordan det hele skal se ud og fungere. Så når man ikke længere er sikker på, hvordan tingene hænger, så skal man endelige bare kontakte sin håndværker. De er der nemlig for at kunne hjælpe kunderne.\nHelt generelt er det egentlig meget vigtigt, at man benytter sig af en håndværker. Mange kan godt have en tendens til at tænke, at de sagtens kan klare alle mulige ting selv. Det er da slet ikke noget problem at bygge ting, da man sagtens kan gøre det selv. Det er i hvert fald det, som man tror. Det bør man lade være med, hvis man gerne vil have et ordentligt resultat. På samme måde bør man ikke bygge videre på det, som håndværkeren har lavet. Hvis man vil have en ordentlig håndværker, der kan hjælpe en på vej, så kan man vælge at klikke her. Så er man godt på vej.


Kronløbsøen bliver en ny kunstig ø i Indre Nordhavn bestående af 25.000 etagemeter og et undersøisk parkeringshus med plads til 1.000 biler.\nKronløbsøen bliver efter planen til 340 ejerboliger af varierende størrelse. Fold sammen\nFoto: By & Havn I/S\nFredag d. 16. september 2016, kl. 14.15\nI dag er der blot vand i havnebassinet mellem Sundkaj og Fortkaj i Nordhavn i København. Om fem år vil vandet skvulpe op omkring en op til 20 meter høj boligkarré anlagt på en kunstig ø midt i bassinet.\nKronløbsøen, som øen er døbt, bliver seneste utraditionelle skud på byggestammen i Nordhavn, der i forvejen lægger bydel til flere usædvanlige byggeprojekter. Kronløbsøen skiller sig dog selv i selskab med bl.a. The Silo ud ved ikke bare at blive en ø med bolig og erhverv – den skal anlægges på et fundament udgjort af et tre-etagers undersøisk, og dermed skjult, parkeringshus med plads til 1.000 biler. Med det formål at anlægge parkeringspladser uden at bruge pladsen i Nordhavn.\n»Det er et dygtigt og originalt tilskud til byggeriet i Indre Nordhavn, som både rummer ejerboliger i høj kvalitet og et stort og effektivt parkeringsanlæg. Og jeg er sikker på, det bliver et attraktivt sted at bo med direkte udsigt til havnebassinet,« siger adm. direktør i By & Havn, Jens Kramer Mikkelsen.\nBy & Havn ejer halvdelen af Kronløbsøen Projekt P/S, som står bag byggeriet, og arkitekterne, der har sat vinderstregerne i den udskrevne arkitektkonkurrence, er et team bestående af Vilhelm Lauritzen Arkitekter, COBE, Rambøll Danmark og STED by- og landskab.\nAssociationer til naturen\nKarréen kommer til at bestå af seks bygninger omkring et grønt gårdrum. Bygningerne bliver skiferbeklædte og er designet med horisontale lag af altaner og fremspring i facaden. Tanken er, at det skal give associationer til geologiske aflejringer i den danske kyst - tænk for eksempel Stevns Klint - og for at understrege det er de to ender af øen, hvorfra man har adgang til vandet, døbt henholdsvis Kysten og Klinten.\nMan kommer til Kronløbsøen via en af de tre broer, der skal forbinde den med henholdsvis Århusgadekvarteret i syd og Sundmolen nord for bassinet. Selve de 340 boliger bliver formentlig ejerboliger i den dyre ende.\nKronløbsøen forventes at stå færdig i 2020.


Ekspert: Nordmændene vil prøve noget nyt\nNyheder Skrevet af BNB | 10.09.13 | 00:08\n»Hun har været en del af norsk politik i lang tid og udstråler arbejdsomhed og seriøsitet, og det kan nordmændene lide,« siger Johannes Bergh, forsker på Institut for Samfunnsforskning i Oslo og tilføjer, at Erna Solberg har en bred folkelig appel.\nI modsætning til andre lande har Norge ikke mærket en økonomisk krise i de seneste år, og Johannes Bergh mener, at det paradoksale skifte i norsk politik skyldes, at der netop ikke har været en krise i landet. Sejren skal således ses i lyset af, at nordmændene vil se nye ansigter efter otte år med Stoltenbergs rød-grønne regering.\n»Det går vældig godt for norsk økonomi, og det er måske netop det faktum, som har gjort, at nordmændene har set det her som en mulighed for at prøve noget nyt,« siger forskeren.\nErna Solberg kommer fra Bergen, hvor hun også har været medlem af kommunalbestyrelsen. Hun var kommunal- og regionalminister i regeringen før Stoltenberg-tiden, og med hende ved roret vil den almene nordmand komme til at mærke en forskel på den nuværende regering og en kommende borgerlig Solberg-regering, vurderer Bergh.\n»De rød-grønne partier og de borgerlige partier er ikke meget forskellige, når det kommer til stykket, men der er ingen tvivl om, at man vil få en ny politik på enkelte områder. Det kunne være, at vi fremover får en strengere indvandrerpolitik, og man vil måske også forsøge at privatisere på sundhedsområdet,« siger Johannes Bergh.\nMeningsmålinger har længe vist, at statsminister Jens Stoltenberg fra Arbeiderpartiet ville tabe regeringsmagten. Han har været Norges statsminister siden 2005, og flere politiske kommentatorer i Norge vurderer, at han vil forsøge at skabe en international karriere, hvis han taber valget.\nStoltenberg kan ifølge de første målinger trøste sig med, at Arbeiderpartiet fortsat er Norges største, selv om partiet er gået tilbage. Partiet, som er Norges pendant til Socialdemokraterne, står til at få 30,3 procent af stemmerne, mens Høyre får 26,2 og støttepartiet Fremskrittspartiet 16,1 procent.